Adesua A Âtô So Nnan\nMMERÂ AHODOÔ PÔTEE BI NE DEÂ\nÂDA ADI WÔ ONYANKOPÔN TIRIMPÔ MU –Onyankopôn Tirimpô yâ Fann ne Pâpââpâ\n–Mmerâ Ahodoô Pôtee Mmiânsa\nBi A Âfa Wiase Abakôsâm Ho\n–Deâ Âda Nsono Wô Âmu Biara Ho\n–”Wiase Bâwô Hô Afebôô”\n–Wiase A Âbâba, Ôsoro Ne Asase Foforô\n–Saa Mmerâ Ahodoô Pôtee Mmiânsa\n–Nnoôma A Âdi Mu Wô Onyankopôn\nTirimpô No Mu A Ada Adi\n–Nnoôma Nnidisoô A Yâahunu\nNo Da Biakoyô Adi\n–Kwanpa A Wôbâfa So Akyekyâ\nNokwasâm No Mu.\nwith men are not haphazard Sâdeâ ebinom nnim nimdeâ ne nyansa a ôdansifoô kunini bi wô na âma wôkasa tia no wô n’adwuma bi a ônwiieâ ho no, saa ara nso na seesei nnipa binom nnim na wôkasa tia Onyankopôn wô ne nnwuma bi a ônwiieâ ho; nanso berâ pa mu no sâ ôyi bône ntoatoasoô a wama ho kwan nam so bâsakra ôdasani, a awiieâ no ôbâtwam ama âso aba no mfasoô no firi hô na ôhye bône ase a, âhô na Onyankopôn nnwuma a wayâ awie no bâda ne nyansa ne ne tumi a ânni kabea no adi; na ôdasani bâhunu sâ n’animuonyam-su ne ne tirimpô no siaa so.\nÂsiane sâ Onyankopôn akyerâ yân sâ ne tirimpô yâ fann, na ne nyinaa nso bâwie pâ yô nti, Âsâ sâ yâ yâ ne mma yi, yâde nsiyâ bisa hunu tirimpô pôtee a ôwô na yâatumi adi so. Hyâ sâdeâ Yehowa si ne botaeâ a ânhinhim no so dua no nso:\n“Asafo Yehowa aka ntam, ôse, Ampa ara sâdeâ masusu no saa ara na âbâba mu; na sâdeâ mabô me tirim no âbâgyina.”\n“Asafo Awurade abô ne tirim, hwan na ôbâma no ayâ ôkwa?” Mene Onyankopôn, na obiara nni hô bio; Mene Onyankopôn na deâ ôte sâ me nni hô bio, . . . . . . Me tirimpô bâgyina,  Na deâ âsô m’ani nyinaa mâyô: . . . Aane, makasa na mâma no aba mu; madwene ho na mâyô.” (Isa.14:24-27; 46:9-11)\nYei nti sâdeâ Onyankopôn ne ôdasani ntam nkutahodie teâ biara no, sâ âyâ basaa anaa ahintasâm, deâ âsâ sâ wôn a wôdi N’asâm no ho adanseâ no hunu ne sâ Onyankopôn tirimpô a âfiri tete na ântumi nsesa da no, te saa ara na âgu so rekô so pâpââpâ kôsi sâ âbâwie pâ yô.\nIsaiah 60:2 Âsiane sâ nnipa dôm no ara nnim sâ wôte sum mu rebubu fa so nti no, âsâ sâ wôtwân kôsi sâ Onyankopôn tirimpô pôtee no bâda adi, ansa na wôbâte Onyankopôn Onimuonyamfoô Ôdansifoô no su ase yie, âyâ adom ma Onyankopôn ba sâ ônam gyidie ne ne hann so bâhunu animuonyam a wahyâ ho nkôm sâ âbâ ba daakye, na ânam so ama wate ahintasâm a atwam ne deâ ârekô so no ase yie.\nYei nti, sâ yâyâ Onyankopôn mma a yâdô no na wahyâ yân adedie bi ho bô no, âsâ sâ yâdi yân Agya asâm so na ama yâate ne botaeâ ne ne nhyehyââ a âwô ne tirimpô a ôde ama yân no ase.\nYei mu no, yâbâhunu sâ Onyankopôn tirimpô a âfa ôdasani ho no, wô mmerâ pôtee mmiânsa bi mu, âfiri berâ a ôhyââ aseâ bôô ôdasani de kôsi daakye a ânni awiieâ. Saa mmerâ ahodoô yi na Petro ne Paulo ka ho asâm sâ âyâ “Wiase Mmiânsa” no, yei na yeakyerâ no wô mfoni a âdi soô yi mu no.\n2 Peter 3:6 Saa mmerâ mmiânsa pôtee yi gyina hô ma Onyankopôn nsiesie pa sononko a ôwô ma ôdasani. Deâ âdi kan no, âfiri wiase ahyâase kô si  nsuyire berâ so a na Ôsoro abôfoô na na biribiara hyâ wôn nsa, na saa berâ yi na Petro kyerâ sâ âyâ\n“WIASE A NA ÂWÔ HÔ.” 2 Pet. 3:6\nGalatians 1:4 Berâ pôtee a âtô so mmienu no, âfiri nsuyire berâ no akyi kôsi berâ a Onyankopôn ahennie no bâba, na âhyâ ôbonsam a ôyâ “wiase yi so hene” a ne tumi wô awiieâ no nsa, ne saa nti yâfrâ no”\nÂNNÂ WIASE A BÔNE AHYÂ MU MA.” Gal.1:4; 2 Pet. 3:7\nHebrews 2:5 Deâ âtô so mmiânsa no bâyâ “wiase a ânni awiieâ.” (Isa.45:17) na âno deâ Onyankopôn na ôbâdi so, âno ne Onyankopôn ahennie, na wôfrâ no\n“WIASE A ÂBÂBA– a teneneeyô ahyâ mu ma.” Heb.2:5; 2 Pet. 3:13\n1st 2nd 3rd Berâ a âdi kan anaa “wiase” a na âhyâ ôsoro abôfoô nsa no yââ ôkwa; deâ âtô so mmienu a âhyâ Ôbonsan, ôsisifoô nsa no yâ “wiase a bône ahyâ mu ma” mapa; na deâ âtô so mmiânsa no bâyâ berâ a teneneeyô ahyâ mu ma na âde nhyira aba wôn a wôbâtena asase so nyinaa so.\nDeath Bed “Wiase” mmienu a âdi akyire no na yâtaa ka ho asâm, na deâ yâka wô âmu biara ho no bô abira koraa. Yâfrâ wiase anaa deâ âtô so mmienu no sâ “Ânnâ wiase a bône ahyâ mu ma,” ânyâ sâ ôbrapa biara nni mu, na mmom wama ho kwan ma bône di akotene wô mu.\n“Na afei yân deâ yâbu ahantanfoô sâ ahotôfoô; aane, wôn a wôdi abônefosom no, wôn ase atim, aane, wôn a wôsô Onyankopôn hwâ, wôfiri mu firi nso.” (Mal. 3 : 15).\nYâfrâ wiase anaa berâ a âtô so mmiânsa no sâ “WIASE A ÂBÂBA – a teneneeyô ahyâ mu ma,” ânyâ sâ bône biara renkô so wô mu na mmom bône ntumi nni mu akotene. Wôde mfie apem a âdi kan no na âbâtu bône ase nkakrankakra. Bône ntumi nkô so saa berâ no; ânnya nkôsoô bio; na atirimuôdenfoô nnya ho mfefâ bio; na mmom\n“ôteneneeni bâyâ frômm” (Psa. 72:7) na\n‘ôsetiefoô nko ara na ôbâdi asase no so nnepa” (Isa 1:19), na\n“wôbâtwa nnebôneyâfoô agu.”\nStoning of Steven Yei ma yâhunu sâ, mmerâ a âbâba no bâyâ sononko na âne ânnâ mmerâ yi bâbô abira wô akwan hodoô nyinaa mu. Yân Awurade asâm kyerâ deâ nti a âsâ sâ  Nsonsonoeâ bâda ânnâ mmerâ ne daakye deâ no ntam.\nÂfiri sâ mmerâ a âbâba no mu deâ, ôno Awurade na ôbâdi soô anaa ôbâyâ so hene, na âmu no, teneneeyô ne nokorâ bâkô so; na seesei no, âsiane sâ ôbonsam na ôdi ânnâ wiase a bône ahyâ mu ma yi so nti, bône kô so na awurukasâm yâ frômm.\nYei nti na Yesu kaeâ sâ, na me deâ, asase yi so sodifoô no “nni me ho dô biara” – saa ara nso na ônni m’akyidifoô ho dô na mmom, sâ ôbâsôre atia wôn, asô wôn ahwâ, ahyâ wôn abufuo na wabobô wôn (John 14:30; 2 Cor. 12:7) yei nti obiara a ôde kronkronyâ bâtena ânnâ wiase anaa berâ a bône ahyâ mu ma yi mu no, bâhyia ôtaeâ, na atirimuôdenfoô deâ wôbâyâ frômm te sâ dua a anya asiiâ pa. 2Tim. 3:12; Psa. 37:35\nYesu kaeâ sâ, “M’ahennie nyâ asase yi so ahennie,” na ânkôsi sâ saa berâ no anaa “wiase a âbâba no” bâba no, Kristo ahennie no renni wiase yi so. Yei nti na ôkyerâ yân sâ, yânnya anidasoô na yân mmô mpaeâ sâ, “W’ahennie mmra, deâ wopâ na ânyâ hô wô asase so.”\nÔbonsam ne “wiase yi mu esum so sodifoô,” ne saa nti na “esum kata asase so na âsane kata asase yi so nnipa so.” Seesei wôn a wôapirim wôn akoma na wôyâ asoôden no akoma mu na ôte, na âhô na ôdi ne dwuma. Eph. 2:2; 6:12\nÔdansifoô kunini no wô atirimpô pôtee bi fa ôdasani nkwagyeâ ho a ânnya nsii pi – sâ ânte saa a anka wada ôhene foforô ne mmerâ foforô no adi dadaada sâ âyôeâ a wôtwe sensân de twân berâ pa no, ne kwan a âbâfa so asesa afiri ânnâ bône wiase a ôbonsam di so de akô teneneeyô a Kristo bâdi so, no yâ nsâm a âsom bo a âbâda adi akyire yi wô nwoma yi mu.\nSeesei deâ yântumi nka sâ, seesei yâ berâ pa sâ wiase yi mu ahennie ahodoô a âhyâ ôbonsam nsa no bâyâ yân Awurade ne ne Kristo dea (Rev.11. 15)\nÂda adi pefee sâ, saa nsesaeâ yi bâwie pâ yô wô ahohiahia berâ mu. Yei na Yesu hwââ ho kaeâ sâ, “Na obi ntumi nkô ôhoôdenfoô fie nkôsâe n’afideâ gye sâ ôkyekyere \nÔhoôdenfoô no kane ansa na wasâe ne fie nnoôma.” (Mark 3:22-27)\nYei nti na wôakyerâ yân sâ, yânni kan nkyekyere ôbonsam, yânnsi no kwan na yânntu no adeâ so ansa na Kristo teneneeyô ne asomdwoeâ ahennie no adi mu. Wôada kyekyere a wôbâkyekyere ôbonsam no, adi sâ âno ne adwuma a âdi kan a wôbâyâ wô mmerâ foforô no mu. Rev. 20:2\nÂsâ sâ yâhyâ no nso sâ asase yi yâ “wiase” ne mmerâ ahodoô yi nyinaa ahyâaseâ, na âwô mu sâ mfirinhyia bebree bâtwam na mmerâ asesa deâ, nanso asase bâkô so atena hô –\n“Asase deâ âtim hô dabiara.” (Eccl.1:4).\nYei ho na Petro hwâ de frâ saa mmerâ ahodoô yi sâ Ôsoro ne asase sononko. Sâ yâka Ôsoro ho asâm wô ha a, na âgyina hô ma sunsum mu tumi a âkorôn, saa ara nso na sâ yâka Asase ho asâm wô ha a, na âgyina hô ma ôdasani amammuo ne asetenam nhyehyââ.\nYei kyerâ sâ Ôsoro ne asase a na âdi kan no anaa nnoôma nnidisoô ne nhyehyââ a na âwô hô saa berâ no, dii ne dwuma bâsii nsuyireberâ no. Nanso Ôsoro a yâhunu yi (Ewiem ne Ahunum) ne asase a yâte soô yi deâ, antwam ankô: âtenaa hô. Saa ara nso na ânnâ wiase yi (ôsoro ne asase) de dede, egya ne nnanneâ — basabasayô, ôhaw ne ahennie-ntuguo bâtwam akô.\nNanso ôhoôdenfoô no (Ôbonsam) a wôakyekyere no no bâpere sâ ne nsa bâsan aka ne tumi no bio. Ânnâ mmerâ yi mu nnoôma nnidisoô anaa amammuo ne sâdeâ emu nnipa nhyehyââ teâ, a ânyâ ewiem ne asase a yân ani tua yi, nyinaa bâtwam akô. Âsâ sâ ânnâ mmerâ yi mu ôsoro a yâhunu yi (honhom mu a tumfoô tumi) ma “Ôsoro Foforô” – a Kristo honhom bâdi so no kwan.\nNa ânnâ wiase (a ôbonsam nam ne tumi so aboaboa emu nnipa ano) wô Awurade mmaeâ ahyâaseâ a âbâdô te sâ fononoo mu no, bânane na wôatu agu. (Mal.4:1)\nNa asase foforô a âno ne deâ wôahyehyâ ama âne ôhene – Kristo deâ siaa soô no na âbâhyâ anan mu. Na sâ ânnâ mmerâ yi mu nhyehyââ firi hô ma ahennie foforô a ne nnyinasoô ne atântenenee bâhyâ anan mu a, teneneeyô, asomdwoeâ ne ôdô na âbâdi akotene wô nnipa ntam. \nIsle of Patmos Wôdaa mmerâ a âbâba no kakra adi kyerââ Paul, anaa sâdeâ ôno ankasa too din no “Wiase a âbâba”. Ôse na ayâ te sâ “anisoadehunu bi” (sâ âyâ aniso, adwenem anaa ne mmienu nyinaa deâ ôntumi nkyerâ, na ôhunuu no pefee) firi berâsantene de bâsi seesei tebea mu, “Ôsoro foforô” no merekyerâ “Ôsoro a âbâtô so mmiânsa no.” Na ôhunuu sâdeâ sâ Kristo Honhom Tumi bâdi Hene a nnoôma bâsi ayâ – Ahintasâm a ânyâ adeâ a ôbâda no adi. (2 Cor. 12:2-4)\nÂda adi pefee sâ saa anisoadehunu yi ara na Yohane hunuu no akyire yi, na wômaa no ho kwan sâ ônka nkyerâ asafo no wô abâbuo kwan so no, na gye sâ berâ no so ansa na wôbâte aseâ.\nAnisoadeâ a yân Awurade daa no adi kyerââ Yohane wô “Patmo Supô” so no, ônyaa anisoadehunu de bâsii ânnâ Kristosom berâ yi so ne Asafo ne Ôman mu nsakraeâ ahodoô so de kôsi ânnâ wiase anaa mmerâ a bône ahyâ mu ma yi mu; na anisoadehunu yi mu no, ôhunuu sâ wôakyekyere ôbonsam, na Kristo redi hene, na kane Ôsoro ne Asase no atwam ama Ôsoro foforô ne Asase foforô no adi mu. (Rev.21:1)\nMfirinhyia Anaa Berâ Pôtee Ahodoô\nSeesei deâ yâhunu mfirinhyia a wôakyekyâ berâ pôtee ahodoô akô mu no sâdeâ âte ara pâ wô mfoni a âwô aseâ ha no mu.\nAge Ages to\nand has no end Saa berâ pôtee yi (wiase ahodoô) mu deâ âdi kan no deâ, wôankyekyâ mu. Kwan a na Nyankopôn fa so ne adasamma di nkutaho no deâ wôansesa no kwan biara so – âfiri Adam ahweaseâ de kôsi nsuyireberâ no.\nNyankopôn de ne mmaransâm a watwerâ no wô ne sâso no maa nnipa; nanso akyire yi a ôdasani yââ bône no, Nyankopôn gyaee ne pâ mu maa no, saa ôpâ a ôgyaee mu maa no no maa no hwee ase maa ôyââ “bône ntoatoasoô” Âbaa no sei sâdeâ âbâyâ a adasamma  bâhunu ne mfomsoô, na ama Nyankopôn Nyansa a âhia Osetie mapa no ada ne ho adi.\nSaa berâ pôtee yi to twaa wô nsuyire a âfaa adasamma nyinaa maa âkaa Noah nokwafoô ne n’abusua nko ara no berâ so. Na berâ pôtee a âdi kan no anna ne ho adi sâ bône so wô akatua nko ara na mmom âdaa adi nso sâ bône ma nnipa hwe ase ma ne werâ ho ne ho, na afei âkyerâ sâ sâ adasamma nsa bâtumi asane aka deâ wôhwereeâ – sâ adasamma tebea a na wôwô mu kane no bâtumi asane adi mu a, ânneâ na wôhia Yehowa ntamgyinafoô no.\nMfirinhyia mmiânsa na aka abôm ayâ mmerâ pôtee a âtô so mmienu anaa “wiase a âwô hô seesei no” Na yei mu biara yâ Nyankopôn tirimpô a ônam so bâtu bône ase. Âyâ nnidisoô nnidisoô, emu biara so sene deâ âdi hô. Na âde tirimpô no kô kan ara ma âbân awieeâ.\nMfirinhyia apem anaa “berâ a wôbâsan de biribiara asi n’anan mu bio;” ne deâ âdi akyire no a âyâ “mfeâ a âbâba;” ne deâ âbâsisi a wônnaa no adi no, ka mmerâ pôtee a âtô so mmiâns – Wiase a âbâba no – deâ âbâba Kristo mmaeâ a âtô so mmienu no akyi no ho.\nÂnnâ mmerâ yi mu adiyisâm no da ôgyeâ a ôdasani repre agye ne ho afiri bône mu no adi, na ânyâ mmerâ santen mu animuonyam a ôbâdi akyire.\nJewish Age Mfirinhyia a âdi kan a âwô “Wiase a âwô hô yi mu” no, yâfrâ no TETE AGYANOM MMERÂ anaa mmerâ pôtee bi, âfiri sâ saa mmerâ no mu no, na Onyankopôn ne nnipakuo kumaa bi na âdi nkutaho a na n’adom wô wôn so, na dodoô a aka no deâ na wapo wôn. Wôn a n’adom no wô wôn so no ne yân Nana Noah, Abraham, Isaac ne Jacob. Yâhunu sâ na Onyankopôn adom wô yeinom biara so.\nJacob wuo akyire no, saa mfirinhyia anaa Onyankopôn ne ôdasani ntam nkutahodie no to twaeâ. Berâ a Jacob wuiiâ no, na n’asefoô a âdi kan no, wôfrâ wôn “Isreal Mmusuakuo Du-mmienu,” na Onyankopôn kaa wôn bôm sâ ne “mamfoô sononko,” na ânam wôn afôrebô so nti na wôyâ “Ôman kronkron” a wapaw wôn asi nkyân sâ Ôman sononko wô aman a atwa wôn ho ahyia no mu, âsiane botaeâ pôtee bi nti, yei nti na wônya ôdom sononko.\nMmerâ a âda Onyankopôn tirimpô yi adi a, âhyââ aseâ firii ha de kô si Kristo Wuo berâ mu no, yâfrâ no YUDAFOÔ MMERÂ anaa  Mmaransâm mmerâ no.\nSaa mmerâ no mu no, Onyankopôn hyiraa saa Ôman no sononko. Ôde ne mmaransâm no maa wôn; ône wôn yââ apam sononko; ôde apam adaka a Shekinah animuonyam wô mu a âkyerâ sâ Yehowa Kronkroni ka wôn ho sâ wôn kandifoô ne wôn hene no maa wôn.\nÔsomaa adiyifoô baa wôn nkyân na akyire yi no, ômaa ne ba-barima nso baa wôn nkyân. Yesu yââ anwanwadeâ wô wôn mu na Ômaa wôn nkyerâkyerâ, na Ôno ankasa deâ wankô afoforô nkyân na wamma n’asuafoô no kwan ma wôankô aman a atwa wôn ho ahyia no nso mu.\nYesu somaa wôn na ôhyââ wôn sâ\n“Mma mo mmane mfa amanfrafoô kwan so, na mo nnhyâne samariafoô kuro biara mu; na mmom mo nkô Isrealfie nnwan a wôayera no nkyân.” (Matt. 10:5,6)\nNa ôhyââ wôn bio sâ,\n“Na Isrealfie nnwan a wôayera no nko ara nkyân na wôsomaa me.” (Matt. 15:24)\nÔdom a âwô Ôman no so no to twaa wô berâ a wôpoo Yesu sane bôô no asândua mu no, yei da adi wô Yesu nsâm a ôkaeâ wô nna nnum akyi ansa na wôrebô no asândua mu, sâ,\n“Wôbâgya mo fie fituo ama mo.” Matt. 23:38\nGospel Age Yesu wuo berâ mu no, mfirinhyia foforô hyââ aseâ – KRISTOFOÔ BERÂ anaa ASÂMPAKA BERÂ, na âno mu no, âsâ sâ wôpae mu ka nnoôma a âho wô adasamma mfasoô, ânyâ sâ Yudafoô nko ara na mmom amansan nyinaa; âsiane sâ ânam Onyankopôn adom so na Yesu Kristo wu maa ôdasani biara.\nWô ânnâ asâmpaka berâ yi mu no, nnipakuo bi wô hô a, wôwô ôdom sononko, na wôn deâ wôahyâ wôn bô sononko; saa nnipa yi ne wôn a wônam gyedie so agye Yesu Kristo sâ wôn Agyenkwa ne wôn Awurade na wôdi n’ananmôntuo akyi.\nAsâmpatrâ no akô so wô asase yi so firi tire dekô tire bâyâ sâ mfirinhyia apem ne ahankron nie, na yei nti, yâbâtumi aka sâ asâmpa no deâ wôaka wô aman nyinaa so.\nAsâm no ntumi nsakraa adasa – ânyâ saa na Awurade hyââ sâ ânyâ wô ânnâ berâ yi mu; na mmom, wapa wôn mu bi a wôn ne “Nnwankuo Ketewa,” sâdeâ Yesu hyââ ho nkôm berâ bi no (Luke 12:32) sâ âbâyâ Agya no fâ sâ ôde n’ahennie no bâma wôn wô nna a âdi akyire no mu. \nNa saa mmerâ yi – “Ânnâ Wiase a bône ahyâ mu ma” no to bâtwa; na hyâ no nso yie sâ, berâ a ayâ sâ Onyankopôn ama bône ho kwan ama abunkam afa wiase so, sâdeâ ârebâsâe ne botaeâ no, na n’atirimpô a âmu dô yie no rekô so pâpââpâ sâdeâ wahyehyâ no ara pâ, na saa ara na watoto no nnidisoô- nnidisoô ama ne berâ a wahyehyâ ato hô.\nSaa mmerâ a yâwô mu yi awieiâ a ôdiadefoô no bâba, a âyâ mfirinhyia apem mu no, wôbâkyekyere ôbonsam na wôagye ne tumi no afiri ne nsam, yei ne Kristo ahennie ne “Wiase a âbâba no,” ahyâaseâ; âmu na teneneeyô ahyâ mu ma.\nMillennial Age Mfirihyia apem yi a yâreka ho asâm yi yâ mmerâ a wôka ho asâm wô Adiyisâm 20:4 hô no – sâ, mfirinhyia apem a Kristo bâdi hene, a âyâ berâ a âdi kan wô “Wiase a âbâba” no mu. Wô saa mfirinhyia apem yi mu no, nnoôma a ânam Adam asehweâ so nti ôdasani hweree no, (Acts 3:19-21) wôbâsan de ne nyinaa ahyâ ne nsa, na ansa na wôbâtwam no, wôbâpepa obiara aniwam nisuo.\nDeâ âka ho bio ne berâ a nhyira ahyâ mu ma, na owuo nni hô bio;awerâhoô anaa osu nni hô bio; na ôyeaa biara nso nnihô bio. Kane nnoôma no nyinaa atwam. (Rev. 21:4) Na Onyankopôn adiyisâm no renna nnoôma titire adi bio, na âhô na yâde bâsi.\nEach age has its part to accomplish progressively Âha yi deâ, yâde yân ani abu n’atirimpô a wahyehyâ ato hô wô mmerâ ahodoô no mu. Na berâ dodoô a yâdwendwene ho no, âno na yâhunu ne nsaasoô-pa, ne fâ ne ne nnidisoô a âteâ.\nBerâ pôtee biara ne dwuma titire a âbâsie, na âho hia wô Onyankopôn atirimpô no nkôsoô no nyinaa mu. Atirimpô no yâ nnidisoô-nnidisoô, na âde nkakrankakra reda nkôsoô ne kankorô a âwô Onyankopôn Ôdansifoô no pô a wabô ato hô sâ ôbâsâe ne nhyehyââ a wayâ dada no “sâdeâ deâ ôyâ nnoôma nyinaa, ne pâ agyinatuo soô no hyehyâ too hô” no adi berâ-ano-berâ-ano.\nso Gods plan appears confusing to an uninformed mind. Saa mmerâ ahodoô pôtee yi mu biara nyâ dônhwere a âware anaa âyâ tia sâ saa botaeâ yi bâwie pâ yô. Onyankopôn yâ mmerâ ne  Akwan hodoô mu ahwâyie ho nyansafoô, âfiri sâ n’ahonyadeâ dôôso boro so; na sâdeâ tumi biara teâ no, ântumi nsi n’atirimpô kwan anaa ânsâe no wô sima baako mpo mu.\nAdeâ nyinaa mu no, papa o! bône o!, ne nyinaa Onyankopôn na ôhwâ so, sane di so, na ne nyinaa reyâ adwuma ama ne pâ no adi mu.\nWô obi a ônnyaa nkyerâkyerâ na ônni ahohyâsoô adwene mu no, Onyankopôn atirimpô hwanyann kakra bi pâ a ôhunu no yâ n’ani so sâ, âyâ basabasa, na nteaseâ mpo nni mu na afei, âyâ ôkwa sâdeâ abôfra bâhunu afidie nwanwasoô akwaa bi anaa afidie no nyinaa no.\nAfei nso Âsiane sâ n’adwene mu nnôeâ na ônnyaa nkyerâkyerâ biara nti no, ônte aseâ, na sâdeâ afidie no twa ne ho âne âho nhoma no nyinaa yâ hwanyann.\nNa osuahunu ne nhwehwâmu bâda no adi sâ saa atirimpô yi a ayâ sâ deâ nteaseâ nni mu yi, siaa so na âho bâba mfasoô. Mpo ansa na abôfra no bâte sâdeâ afidie no yâ adwuma ase no, na âdi mu yie.\nNti sâdeâ Onyankopôn atirimpô teâ, na atena hô mfirinhyia bebree, na âgu so renya nkôsoô no, ôdasani nsa aka ahohyâsoôpa biara a âsâ sâ ônya, sâ ânyâ sâ âbâboa no ama wate nnwuma hwanyan no ase nko ara na mmom sâ ôbânya nhyira a âwô mu nso.\nScriptures that belong to one age, do not always apply to another. Sâ yâgu so resua adeâ fa Onyankopôn atirimpô ho no, âho hia sâ yâbâhyâ saa mfirinhyia ahodoô yi, deâ âyâ sononko wô âmu ho âne ne botaeâ, nso; âfiri sâ âmu biara nni hô a atirimpô no bâda adi wô mu, ne nyinaa mu, âfiri sâ, âpô baako ntumi nyâ nkônsônkônsôn na mmom no apôapô bebree na âyâ nkônsônkônsôn. Yânya nimdeâ pa wô atirimpô no nyinaa ho wô berâ a yârehyâ deâ âbâsi wô âmu biara mu no nso, na yei boa yân ma yâtumi kyekyâ nokwasâm no mu pâpââpâ.\nÂnsâ sâ yâfa no sâ deâ Asâmpa no aka afa berâ pôtee anaa mfirihyia bi ho sâ âbâsi wô mu no bâtumi asi wô berâ foforô bi mu, âfiri sâ ânyâ deâ wôaka afa berâ pôtee bi ho no na âbâsi wô berâ foforô mu. Sâ ebia, ânyâ nokorâ sâ yâbâka sâ, ânnâ mmerâ a yâwô mu yi, Awurade ho nimdeâ ahyâ asase so ma, anaa âho nhia sâ obi bâka akyerâ n’afipamfoô sâ, âsâ sâ wôhunu Awurade.  (Isa. 11:9; Jer. 31: 34)\nYei nyâ nokorâ wô saa mmerâ yi mu, na ânyâ nokorâ kôsi sâ, Awurade bâba bio de n’ahennie no bâba; âfiri sâ saa mmerâ a yâwô mu yi, nnaadaa akô so bebree, na yâate nso sâ, wô mmerâ a âdi akyire no –\n“ Wô mmerâ a âtwa toô mu no . . . . . . nnipa asisifoô bâkô wôn anim wô bône mu, wôredaadaa nnipa no na wôredaadaa wôn bi.” (2 Tim. 3:1, 13)\nYei bâyâ Mâsiah ahennie no ho nsunsuansoô wô mfirinhyia apem no mu a nimdeâ ne teneneeyô bâhyâ asase so ma sâdeâ nsuo ahyâ âpo mu ma no.\nMfomsoô baako bi âte sei nso ne sâ, ebinom bâsusu sâ Onyankopôn ahennie no abâduru na âredi wiase so, na ne pâ reyâ adwuma wô amanaman so. Yei da adi pefee sâ, âne nokorâ no ntam ware koraa, âfiri sâ asase yi so ahennie ahodoô no nyinasoô ne ne dâ gyina nhyâsoô, asisie ne nnaadaa so de kôsi mpâmpânsoô a nnipa nyansa ma ho kwan.\nÔbonsam a ôyâ “Ânnâ wiase so hene” no, wôbâtu no adeâ so, na saa ahennie ahodoô yi a âhyâ n’ase no abâyâ yân Awurade a wôasera no ngo no dea, na âhô na ôbâfa ne tumi no de adi hene.\nSeesei a hann no abâduru agyidifoô fidua mu no, yâtumi te saa nhyehyââ ne nnoôma nnidisoô a wôaka afa Onyankopôn anamôntuo ho a âda hô mfirinhyia bebree a atwam no ase yie, na Cowper anwonsâm a wahyehyâ no fâfââfâ yi hyâ yân ma yânam gyidie so gye Otumfoô Yehowa di:\nÔbâma âmu ada hô fann\n“Onyankopôn yâ biribiara wô\nahintasâm kwan so,\nAnwanwa dwuma a ôyâ:\nÔnante wô âpo so,\nNa ôtena asorôkye so.\n“Wô amena donkudonku mu\nÔhwâ Ne nyansa a ântô sini no a,\nN’ani sô adwinipa a wadie,\nNa ôyâ n’adwuma ne tumi mu.\n“Mo ahotefoô ahufoô, mo nnya\nSaa mununkum a mosuro yi,\nÂmu wô ahummôborô kâseâ,\nna âde nhyira bâba mo so.\n“Mommfa moadwene a âmu\nnnô no mmu Awurade atân,\nNa mmom, monnyina n’adom\nno so nnye no nni.\nAbufuo mu Ôma akyi na\nôde sereâ anim no ahinta.\n“N’aduaba bâbere ntâm,\nWô dônhwere biara mu.\nÂbâtumi aba sâ aduaba no bâyâ nwono\nNanso ne nhwiren no deâ\n“Âwô mu sâ gyidihunu b âyâ mfomsoô,\nNa wabu n’adwuma sâ âyâ ôkwa\nOnyankopôn yâ ôno ara ne\nNa ôbâma âmu ada hô fann.”\n“Mennim ôkwan a âda m’anim no so,\nSâ anigyeâ anaa apenesie a mâhyia”,\nMununkum bân na âkata daakye so,\nNhwiren bân na âbâfefâ wô kwankyân.\nNa obi wô hô a ône ne bâtu kwan yi,\nSâ âyâ apira anaa amanneâ mu no, ônnya me hô;\nNa yei ne m’anigyesâm ne m’awerâkyekyerâ,\n‘Ônim kwan a menam so.’”


Atemmufo 3 AKCB - Matteus 3 LB\nAman A Wɔkaa Kanaan\n1Awurade gyaw aman bi wɔ asase no so a na ɔnam so pɛ sɛ ɔsɔ Israelfo a wɔnkɔɔ Kanaan ko no bi da hwɛ. 2Ɔyɛɛ saa de kyerɛɛ Israel nkyirimma a wɔnkɔɔ ɔko da no sɛnea wobenya akodi ho nimdeɛ. 3Saa aman no ni: Filistifo (wɔn a na wɔhyɛ Filistifo ahemfo baanum bi ase no), Kanaanfo nyinaa, Sidonfo, Hewifo a na wɔte Lebanon bepɔw no so fi Baal Hermon bepɔw ho de kosi Lebo Hamat. 4Wogyaw saa nkurɔfo yi de sɔɔ Israelfo no hwɛe, pɛɛ sɛ wohu sɛ wobedi mmara a Awurade nam Mose so hyɛ maa wɔn agyanom no so ana.\n5Enti Israelfo no tenaa Kanaanfo, Hetifo, Amorifo, Perisifo, Hewifo ne Yebusifo no mu. 6Na wodii wɔn ho aware. Israelfo mmabarima no warewaree wɔn mmabea na wɔde Israelfo mmabea nso maa wɔn mmabarima aware. Na Israelfo no som wɔn anyame.\nOtniel Bɛyɛ Israel So Otemmufo\n7Israelfo no yɛɛ nea ɛyɛ Awurade ani so bɔne. Wɔn werɛ fii Awurade wɔn Nyankopɔn, na wɔsom Baalim ahoni ne Asera nnua. 8Awurade abufuw mu yɛɛ den tiaa Israel nti, ɔde wɔn hyɛɛ Aramhene Kusan-Risataim nsam. Na Israelfo yɛɛ Kusan-Risataim nkoa mfirihyia awotwe.\n9Nanso Israelfo su frɛɛ Awurade no, oyii ɔbarima bi sɛ ogyefo maa wɔn. Ne din ne Otniel a ɔyɛ Kaleb nua kumaa Kenas babarima. 10Awurade honhom baa ne so, enti ɔbɛyɛɛ Israel otemmufo. Ɔko tiaa Aramhene Kusan-Risataim na Awurade maa Otniel dii ne so nkonim. 11Enti asomdwoe baa asase no so mfirihyia aduanan. Na Kenas babarima Otniel wui.\nEhud Bɛyɛ Israel So Otemmufo\n12Bio, Israelfo no yɛɛ nea ɛyɛ Awurade ani so bɔne, na ɛno nti, Awurade de tumi hyɛɛ Moabhene Eglon nsa ma odii Israel so. 13Eglon boaboaa Amonfo3.13 Na Amonfo yɛ Lot asefo (1 Mose 19.38). Na Amalekfo nso yɛ Esau asefo (1 Mose 36.12,16). Na wɔbɛn Israel, nanso na wɔyɛ Israelfo atamfo kɛse. ne Amalekfo ano ma wɔbɛkaa ne ho na wɔkɔtow hyɛɛ Israelfo so. Wodii wɔn so, faa kuropɔn Yeriko. 14Israelfo no som Moabhene Eglon mfirihyia dunwɔtwe.\n15Nanso Israelfo no su frɛɛ Awurade bio no, Awurade maa wɔn ogyefo. Ne din ne Ehud, Gera babarima a ɔyɛ abenkumma na ofi Benyamin abusuakuw mu. Israelfo no somaa Ehud sɛ ɔmfa wɔn sonkahiri sika nkɔma Moabhene Eglon. 16Enti Ehud bɔɔ afoa anofanu a ne tenten yɛ nsateaa dunwɔtwe. Ɔde hyɛɛ ne srɛ nifa ho de siee nʼatade mu. 17Ɔde sonkahiri sika no brɛɛ Eglon a wayɛ kɛse tobonn no. 18Ɔde sika no maa no wiee no, Ehud gyaa wɔn a na wɔso sika no kwan ma wɔkɔɔ fie. 19Nanso bere a Ehud duu abo ahoni a ɛbɛn Gilgal no, ɔsan nʼakyi baa Eglon nkyɛn bɛka kyerɛɛ no se, “Mewɔ kokoamsɛm bi ka kyerɛ wo.” Enti ɔhene no maa nʼasomfo no nyinaa yɛɛ dinn na ɔmaa wɔn nyinaa fii ɔdan mu hɔ.\n20Afei, Ehud kɔɔ Eglon nkyɛn. Na ɔte abansoro dan bi a emu dwo mu. Ehud ka kyerɛɛ no se, “Mewɔ asɛm bi a efi Onyankopɔn nkyɛn ka kyerɛ wo!” Bere a ɔhene Eglon sɔre fii nʼakongua mu ara pɛ, 21Ehud de ne nsa benkum twee afoa a ɔde ahyɛ ne srɛ nifa ho no de wɔɔ ɔhene no yafunu mu. 22Afoa no kɔɔ akyiri kosii sɛ ne bona no mpo wuraa ɔhene no srade mu maa ɛso katae. Enti Ehud gyaa afoa no wɔ yafunu no mu maa ne nsono tu gui. 23Afei, Ehud totoo apon no mu foroo agyanan dan no, faa ne asuten no mu guan kɔe.\n24Ehud kɔe akyi no, ɔhene asomfo no baa hɔ behuu sɛ wɔatoto apon a ɛkɔ aban no so no mu. Na wodwen sɛ ɔwɔ agyananbea hɔ, 25enti wɔtwɛnee. Wɔtwɛn ara na ɔhene no mma no, ɛhaw wɔn ma wɔkɔhwehwɛɛ safe bi. Na wobuee pon no, wohuu sɛ wɔn wura awu da fam.\n26Bere a asomfo no retwɛn no, Ehud guan faa abo ahoni no so a ɔrekɔ Seira. 27Oduu Efraim bepɔw asase no so no, Ehud hyɛn torobɛnto kyerɛɛ ɔman no sɛ wɔmfa akode mmra. Enti odii Israelfo kuw bi anim sian bepɔw no.\n28Ɔka kyerɛɛ wɔn se, “Munni mʼakyi. Awurade ama moadi Moabfo a wɔyɛ mo atamfo no so nkonim.” Enti wotu dii nʼakyi. Israelfo no faa asubɔnten Yordan baabi a ɛhɔ nnɔ a wofi Moab twa. Ɛno nti na obiara ntumi mfa hɔ ntwa Asubɔnten no. 29Wɔtow hyɛɛ Moabfo no so. Wokunkum wɔn dɔmmarima no bɛyɛ mpem du. Wɔn mu biara antumi anguan. 30Enti Israelfo dii Moabfo so nkonim saa da no, na asomdwoe baa asase no so mfirihyia aduɔwɔtwe.\nSamgar Bɛyɛ Israel So Otemmufo\n31Ehud akyi no, Anat babarima Samgar gyee Israelfo. Ɔde nantwika abaa kum Filistifo ahansia.\nAKCB : Atemmufo 3


Rut 2 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian American Sign Language Amharic Arabic Argentinean Sign Language Armenian Armenian (West) Australian Sign Language Austrian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik English Estonian Ewe Fijian Filipino Sign Language Finnish French French Sign Language Ga Galician Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Latvian Lingala Lithuanian Luganda Lunda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Mexican Sign Language Motu Mozambican Sign Language Myanmar Myanmar Sign Language Navajo Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Pennsylvania German Persian Peruvian Sign Language Polish Polish Sign Language Portuguese Portuguese (Portugal) Portuguese Sign Language Punjabi Punjabi (Roman) Quebec Sign Language Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russian Russian Sign Language Salvadoran Sign Language Samoan Sango Sepedi Serbian Serbian (Roman) Sesotho (Lesotho) Shona Silozi Singapore Sign Language Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Torres Strait Creole Tshiluba Tsonga Tswana Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Xavante Xhosa Yoruba Zambian Sign Language Zimbabwe Sign Language Zulu\nRut kɔsesaw nnɔbae ase wɔ Boas afuw mu (1-3)\nRut ne Boas hyiae (4-16)\nRut kaa Boas adɔe ho asɛm kyerɛɛ Naomi (17-23)\n2 Ná Naomi kunu wɔ obusuani bi a ɔwɔ sika paa. Ne din de Boas,+ na na ofi Elimelek abusua mu. 2 Moabni Rut ka kyerɛɛ Naomi sɛ: “Mesrɛ wo, ma menkɔ obiara a menya n’anim dom afuw mu nkodi n’akyi nsesaw baali* a wɔatwa awie no ase.”+ Enti Naomi ka kyerɛɛ no sɛ: “Me ba, kɔ.” 3 Ɛnna ɔkɔ kodii wɔn a wɔretwa baali no akyi kɔsesaw ase. Baabi a okopuei no, na ɛhɔ yɛ Elimelek+ busuani Boas+ afuw mu. 4 Emu hɔ ara na Boas fi Betlehem bae, na okyiaa adwumayɛfo no sɛ: “Yehowa nka mo ho,” na wɔn nso gyee so sɛ: “Yehowa nhyira wo.” 5 Ɛnna Boas bisaa aberante a ɔhwɛ adwumayɛfo no so no sɛ: “Saa ababaa yi fi he?” 6 Aberante no buae sɛ: “Ababaa no yɛ Moabni;+ ɔne Naomi na efi Moab asaase so bae.+ 7 Ɔbɛkae sɛ, ‘Mesrɛ wo, ma minni adwumayɛfo no akyi na mensesaw baali a wɔatwa awie* no ase.’+ Enti ɔbae, na wagyina ne nan so fi anɔpa abesi sesɛɛ. Afei ara na wakɔtena apata no ase regye n’ahome kakra.” 8 Ɛnna Boas ka kyerɛɛ Rut sɛ: “Me ba, tie nea mereka yi. Mfi ha nkɔ baabiara, nkɔ afuw foforo biara mu nkɔsesaw nnɔbae ase; di me mmaawa yi akyi.+ 9 Hwɛ afuw no fã a wɔretwa no, na di wɔn akyi. Maka akyerɛ mmerante no sɛ wɔmmfa wɔn nsa nnka wo.* Sɛ osukɔm de wo a, nsu a mmerante no akɔ agu ahina mu no, nom bi.” 10 Ɛnna Rut bɔɔ ne mu ase de n’anim butuw fam, na ɔkae sɛ: “Ɛyɛɛ dɛn na ɔhɔho te sɛ me, me ho asɛm ahia wo na manya w’anim dom sɛɛ yi?”+ 11 Boas nso ka kyerɛɛ no sɛ: “Nea wo kunu wu akyi woyɛ maa w’ase no, mate ne nyinaa; woagyaw wo papa ne wo maame ne w’abusuafo hɔ abɛtena nnipa a wunnim wɔn da mu.+ 12 Nea woayɛ nti, Yehowa nhyira wo.+ Yehowa, Israel Nyankopɔn a woabɛhwehwɛ ahobammɔ wɔ ne ntaban ase+ no mma wo akatua pa.”* 13 Ɔno nso kae sɛ: “Me wura, ma minnya w’anim dom daa efisɛ woakyekye me werɛ, na woaka asomdwoe nsɛm* akyerɛ w’abaawa, nanso menyɛ wo mmaawa no mu bi mpo.” 14 Eduu adidibere no, Boas ka kyerɛɛ no sɛ: “Twiw bɛn ha bedi paanoo no bi; fa bɔ nsã a emu kaw no mu.” Enti ɔkɔtenaa adwumayɛfo no nkyɛn. Akyiri yi, Boas maa no nkyewe, na odidi mee ma ebi kae. 15 Bere a ɔsɔree sɛ ɔrekɔsesaw nnɔbae ase no,+ Boas ka kyerɛɛ ne mmerante no sɛ: “Baali a wɔatwa awie* no, momma ɔnsesaw ase no bi; monnteetee no.+ 16 Nea moaboaboa ano no nso, munyiyi bi ngu fam ma ɔnsesaw; monnteatea no.” 17 Enti Rut sesaw baali wɔ afuw no mu kosii anwummere.+ Ɔboroo nea wasesaw no, na onyaa bɛyɛ efa* baako. 18 Ɛnna ɔde baa kurow no mu, na n’ase huu baali a onyae no. Afei aduan a odii wɔ afuw mu no, ɔde nea ɛkae no+ maa no. 19 Ɛnna n’ase bisaa no sɛ: “Ɛhe na wokɔsesaw nnɔbae ase nnɛ? Ɛhe na wokɔyɛɛ adwuma? Nhyira nka onipa a ɔdom wo no.”+ Ɔkyerɛɛ n’ase no faako a ɔkɔyɛɛ adwuma, na ɔkae sɛ: “Ɔbarima a mekɔɔ n’afuw mu nnɛ no din de Boas.” 20 Naomi ka kyerɛɛ n’ase sɛ: “Yehowa a ɔda ɔdɔ a enni huammɔ adi kyerɛ ateasefo ne awufo no+ nhyira ɔbarima no.” Ɔtoaa so sɛ: “Ɔbarima no yɛ yɛn ho nipa.+ Ɔyɛ obusuani a obetumi agye yɛn.”+ 21 Na Moabni Rut kae sɛ: “Ɔsan ka kyerɛɛ me sɛ, ‘Di m’adwumayɛfo no akyi kosi sɛ wobetwa me nnɔbae no nyinaa awie.’ ”+ 22 Ɛnna Naomi ka kyerɛɛ n’ase Rut sɛ: “Me ba, eye sɛ wo ne ne mmaawa no bɛyɛ adwuma na obi ankodwoodwoo wo wɔ afuw foforo mu.” 23 Enti odii Boas mmaawa no akyi sesaw nnɔbae ase kosii sɛ bere a wotwa baali+ ne bere a wotwa hwiit no baa awiei. Na ɔkɔɔ so ne n’ase no tenae.+\n^ Ebetumi nso akyerɛ, “baali a wɔakyekyere no atifi atifi.”\n^ Anaa “wɔnnhaw wo.”\n^ Anaa “akatua mu.”\n^ Nt., “akomatɔyam nsɛm.”


BIBLE MU ASƐM: “Hwan na ɔbɛsoɛ wo ntomadan mu? . . . Deɛ ɔnante nokorɛdie mu na ɔyɛ adetenenee, na ɔka nokwasɛm n’akomam.”—Dwom 15:1, 2.\nƐSO MFASOƆ: Nnipa pɛ obi a ɔdi nokorɛ a wɔbɛtumi de wɔn ho ato ne so. Nanso sɛ saa nnipa korɔ yi ara nya hokwan a ɛbɛma wɔadi atorɔ anya wɔn ho a, dɛn na wɔbɛyɛ? Ɛhɔ na nea ɛwɔ wɔn akomam bɛda adi.\nRaquel yɛ ababaa a ɔtotɔ nneɛma ma n’adwuma. Ɔkaa sɛ: “Ná adwadifoɔ bi pɛ sɛ wɔde sika daadaa me na me ne wɔn di dwa. Wɔhyɛɛ me bɔ sɛ, sɛ metɔ wɔn nneɛma a, wɔbɛtete so ama mede ahyɛ me ho. Nanso mekaee sɛ Bible tu yɛn fo sɛ yɛnni nokorɛ, enti mampene. M’adwumawura tee ho asɛm na ɛfi saa berɛ no na ɔnni me ho agorɔ koraa.”\nSɛ Raquel maa wɔde sika daadaa no a, anka ɛrenkyɛ koraa na wanya ne ho. Nanso sɛ n’adwumawura te a, dɛn na ɛbɛsi? Anka ɔbɛma Raquel akɔ so atena adwuma no mu? Na sɛ ɔrekɔpɛ adwuma foforɔ nso ɛ? Na biribi foforɔ wɔ hɔ a ɛhia Raquel paa. Na ɔmpɛ sɛ ɔbɛsɛe n’ahonim ne ne din. Mmebusɛm 22:1 ka sɛ: “Din pa na ɛsɛ sɛ wɔyie, na ɛnyɛ ahonyadeɛ pii; animuonyam yɛ sene dwetɛ ne sika mpo.”\nNá obiara nim Jessie sɛ ɔdi nokorɛ wɔ adwumam\nJessie yɛ aberanteɛ a na ɔdi nokorɛ, enti na n’adwumawura nsi no fam. Mfasoɔ bɛn na ɔnyaeɛ? Wɔbɔɔ n’aba so yɛɛ no panin wɔ n’adwuma mu, na ɔnyaa hokwan pii nso. Wei enti na ɔnya berɛ ma ne yere ne ne mma, na na ɔnya berɛ nso de yɛ nneɛma foforɔ wɔ ne som mu.\nSɛ ebinom repɛ nnipa ne wɔn ayɛ adwuma a, wɔtaa kɔ baabi a wɔbɛnya nnipa a wɔdi nokorɛ. Nhwɛsoɔ bi nie: Adwumawura bi a ɔwɔ Philippines twerɛɛ krataa kɔɔ Yehowa Adansefoɔ ɔfese sɛ, sɛ Adansefoɔ no bi repɛ adwuma a, wɔbɛtumi atwerɛ aba. Ɔkaa sɛ: “Wɔdi nokorɛ na wɔpɛ adwuma.” Nanso sɛ nkamfoɔ ne ayeyie bi wɔ hɔ a, ɛsɛ sɛ yɛde ma Yehowa Nyankopɔn, efisɛ ɔno na ɔkyerɛkyerɛ yɛn sɛ ‘yɛntan bɔne’ na ‘yɛnnɔ papa.’—Amos 5:15.


Psalmen 119 HTB - Nnwom 119 AKCB\n1Nhyira nka wɔn a wɔn akwan yɛ pɛ,\nna wɔnantew sɛnea Awurade mmara kyerɛ.\n2Nhyira nka wɔn a wɔkora nʼahyɛde,\nna wofi wɔn koma nyinaa mu hwehwɛ no.\n3Wɔnyɛ mfomso biara;\nna wɔnam nʼakwan so.\n4Woayɛ nkyerɛkyerɛ pa ato hɔ\na ɛsɛ sɛ wodi so pɛpɛɛpɛ.\n5Ao, sɛ anka mʼakwan besi pi,\nayɛ osetie wɔ wo hyɛ nsɛm ho ɛ!\n6Sɛ midwen wo mmaransɛm no nyinaa ho a,\nɛno de, anka mʼanim rengu ase.\n7Mede koma a mu tew bɛkamfo wo\nbere a meresua wo mmara a ɛteɛ no.\n8Medi wo hyɛ nsɛm so;\nna nnyaw me korakora.\nAwurade Mmara Ho Osetie\n9Aberante bɛyɛ dɛn na nʼakwan ho atew?\nƐsɛ sɛ odi wʼasɛm so.\n10Mede me koma nyinaa hwehwɛ wo;\nmma me mman mfi wo mmara nsɛm ho.\n11Mede wʼasɛm asie me koma mu\nsɛnea merenyɛ bɔne ntia wo.\n12Awurade, ayeyi nka wo;\nkyerɛkyerɛ me wo hyɛ nsɛm.\n13Mede mʼano ka mmara\na efi wʼanom nyinaa.\n14Mʼani gye sɛ midi wʼahyɛde so,\nsɛnea obi ani gye ahonya bebree ho no.\n15Midwinnwen wo nkyerɛkyerɛ ho\nna mehwehwɛ wʼakwan mu.\n16Mʼani gye wo hyɛ nsɛm ho;\nna merentoto wʼasɛm ase.\n17Yɛ wo somfo yiye;\nna matena ase adi wʼasɛm so.\n18Bue mʼani na minhu anwonwade a\nɛwɔ wo mmara no mu.\n19Meyɛ ɔnanani wɔ asase so;\nmfa wo mmaransɛm no nhintaw me.\n20Me kra tɔ beraw bere biara,\nwo mmara ho anigyina nti.\n21Woka ahantanfo anim, wɔn a wɔadome wɔn,\nna wɔman fi wo mmaransɛm ho no.\n22Yi wɔn animka ne animtiaabu fi me mu,\nefisɛ midi wʼahyɛde so.\n23Ɛwɔ mu sɛ sodifo hyia di me ho nseku,\nnanso wo somfo bedwinnwen wʼahyɛde ho.\n24Wʼahyɛde yɛ mʼanigyede\nna ɛyɛ me fotufo.\nAwurade Mmara Sodi Ho Bɔhyɛ\n25Woabrɛ me ase ma meda mfutuma mu;\nkyɛe me nkwa so sɛnea wʼasɛm no te.\n26Mesesee mʼakwan na wugyee me so;\nkyerɛkyerɛ me wʼahyɛde.\n27Ma mente nea ɛwɔ wo nkyerɛkyerɛ mu ase;\nna mesusuw wʼanwonwade ho.\n28Awerɛhow ama me kra atɔ beraw;\nhyɛ me den sɛnea wʼasɛm no kyerɛ.\n29Yi me fi nnaadaa akwan so;\nna fa wo mmara so dom me.\n30Mafa nokware kwan no so;\nmede me koma abata wo mmara ho.\n31Awurade, mikura wo nkyerɛkyerɛ mu dennen,\nmma mʼanim ngu ase.\n32Mitu mmirika wɔ wo mmaransɛm kwan no so,\nefisɛ woama mʼadwene mu adɔ.\n33Kyerɛkyerɛ me, Awurade, na minni wo hyɛ nsɛm so,\nna medi so akosi awiei.\n34Ma me ntease, na medi wo mmara so,\nna mede me koma nyinaa bedi so.\n35Kyerɛ me wo mmaransɛm kwan no\nna hɔ na minya anigye.\n36Dan me koma kɔ wʼahyɛde ho\nna ɛnyɛ pɛsɛmenkominya so mfaso ho.\n37Yi mʼani fi nneɛma hunu so;\nna kyɛe me nkwa so sɛnea wʼasɛm te.\n38Di bɔ a woahyɛ wo somfo no so,\nna wasuro wo.\n39Yi animguase a ɛbɔ me hu no fi hɔ,\nefisɛ wo mmara yɛ papa.\n40Mʼani agyina wo nkyerɛkyerɛ no!\nKyɛe me nkwa so wɔ wo trenee mu.\nAwurade Mmara Mu Ahotoso\n41Awurade, ma wo dɔ a ɛnsa da no mmra me so,\nwo nkwagye no, sɛnea wo bɔhyɛ no te.\n42Afei mebua nea oyi me ahi no,\nefisɛ mewɔ wʼasɛm mu ahotoso.\n43Nyi nokwasɛm no mfi mʼanom,\nefisɛ mʼanidaso wɔ wo mmara mu.\n44Medi wo mmara so bere biara\nakosi daa apem.\n45Mede ahofadi bɛnantew,\nefisɛ mahwehwɛ wo nkyerɛkyerɛ.\n46Mɛka wʼahyɛde ho asɛm wɔ ahemfo anim\nna wɔrengu mʼanim ase,\n47efisɛ mʼani gye wo mmaransɛm ho,\nna medɔ no.\n48Mede nidi ma wo mmaransɛm a medɔ no,\nna midwinnwen wo hyɛ nsɛm ho.\n49Kae asɛm a woaka akyerɛ wo somfo,\nefisɛ woama me anidaso.\n50Mʼawerɛkyekye wɔ mʼamanehunu mu ne sɛ:\nWo bɔhyɛ kyɛe me nkwa so.\n51Ahantanfo bu me animtiaa bebree,\nnanso mennan mfi wo mmara ho.\n52Awurade mekae wo tete mmara no,\nna minya awerɛkyekye wɔ mu.\n53Abufuw hyɛ me ma, esiane amumɔyɛfo\na wɔapo wo mmara nti.\n54Wo hyɛ nsɛm yɛ me dwom tiban\nwɔ baabiara a mesoɛ.\n55Awurade, anadwo mekae wo din,\nna medi wo mmara so.\n56Eyi ne ade a meyɛ da biara,\nmidi wo nkyerɛkyerɛ so.\nAhofama Wɔ Awurade Mmara Sodi Mu\n57Awurade, wo ne me kyɛfa;\nmahyɛ bɔ sɛ medi wo nsɛm so.\n58Mede me koma nyinaa ahwehwɛ wo;\nhu me mmɔbɔ sɛnea wo bɔhyɛ no te.\n59Madwene mʼakwan ho\nna madan mʼanammɔntu akyerɛ wʼahyɛde.\n60Mɛyɛ ntɛm, merentwentwɛn\nsɛ medi wo mmara nsɛm so.\n61Ɛwɔ mu, amumɔyɛfo de hama kyekyere me,\nnanso me werɛ remfi wo mmara.\n62Ɔdasu mu, mesɔre de wʼaseda ma wo,\nwo mmara a ɛteɛ nti.\n63Meyɛ wɔn a wosuro wo nyinaa adamfo,\nwɔn a wodi wo nkyerɛkyerɛ so nyinaa.\n64Awurade, wʼadɔe ahyɛ asase so ma;\nAwurade Mmara Sodi So Mfaso\n65Wo ne wo somfo nni no yiye\nsɛnea wʼasɛm te, Awurade.\n66Kyerɛkyerɛ me nimdeɛ ne atemmu pa,\nefisɛ migye wo mmara nsɛm no di.\n67Mefom ɔkwan ansa na mihuu amane,\nna mprempren de midi wʼasɛm so.\n68Wuye, na nea woyɛ nso ye;\n69Ahantanfo de atoro asra me ho de,\nnanso mede me koma nyinaa di wo nkyerɛkyerɛ so.\n70Wɔn koma yɛ den na wonni ɔtema,\nnanso mʼani gye wo mmara ho.\n71Eye sɛ mihuu amane\nsɛnea mesua wo hyɛ nsɛm.\n72Mmara a efi wʼanom no som bo ma me\nsen dwetɛ ne sikakɔkɔɔ mpem mpem.\n73Wo nsa na ɛbɔɔ me na ɛnwenee me;\nma me ntease a mede besua wo mmara nsɛm.\n74Sɛ wɔn a wosuro wo no hu me a, ma wɔn ani nnye,\nefisɛ mede mʼanidaso ahyɛ wʼasɛm mu.\n75Awurade, minim sɛnea wo mmara te,\nna nokwaredi mu na woatwe mʼaso.\n76Ma wʼadɔe a ɛnsa da no nkyekye me werɛ\nsɛnea bɔ a woahyɛ wo somfo no te no.\n77Ma wʼayamhyehye mmra me so, na minnya nkwa,\nefisɛ mʼani ka wo mmara ho.\n78Ma ahantanfo ani nwu sɛ wɔfom me kwa nti\nnanso mesusuw wo nkyerɛkyerɛ ho.\n79Ma wɔn a wosuro wo no mmra me nkyɛn,\nwɔn a wɔte wo mmara ase no.\n80Ma me koma nnya bembu wɔ wo hyɛ nsɛm ho,\nna mʼanim angu ase.\n81Wo nkwagye ho anigyina ama me kra atɔ piti,\nnanso mede mʼanidaso ahyɛ wʼasɛm mu.\n82Mahwɛ wo bɔhyɛ anim ama mʼani abu;\nmeka se, “Da bɛn na wobɛkyekye me werɛ?”\n83Ɛwɔ mu sɛ mete sɛ nsa kotoku a ɛsɛn wusiw ano de,\nnanso me werɛ mfi wo hyɛ nsɛm no.\n84Wo somfo ntwɛn nkosi da bɛn?\nDa bɛn na wobɛtwe wɔn a wɔtaa me no aso?\n85Ahantanfo atu amoa de asum me afiri,\na ɛne wo mmara bɔ abira.\n86Wo mmara nsɛm nyinaa mu wɔ ahotoso;\nboa me, efisɛ nnipa taa me kwa.\n87Ɛkaa kakraa bi a anka woyii me fii asase so,\nnanso minnyaee wo nkyerɛkyerɛ sodi.\n88Kyɛe me nkwa so sɛnea wʼadɔe te,\nna medi nkyerɛkyerɛ a efi wʼanom no so.\n89Awurade, wʼasɛm no wɔ hɔ daa;\negyina hɔ pintinn wɔ ɔsorosoro.\n90Wo nokwaredi kɔ so wɔ awo ntoatoaso nyinaa mu;\nwode asase sii hɔ, na etim hɔ.\n91Wo mmara wɔ hɔ besi nnɛ,\nna nneɛma nyinaa som wo.\n92Sɛ mʼani anka wo mmara no ho a,\nanka mʼamanehunu akum me.\n93Me werɛ remfi wo nkyerɛkyerɛ no,\nefisɛ ɛno so na wonam akyɛe me nkwa so.\n94Gye me nkwa, na meyɛ wo de;\nna mahwehwɛ wo nkyerɛkyerɛ no.\n95Amumɔyɛfo retwɛn sɛ wɔbɛsɛe me,\nnanso, misusuw wʼahyɛde ho.\n96Mahu sɛ pɛyɛ nyinaa wɔ nea ɛkɔpem;\nnanso wo mmara nsɛm no nni ɔhye.\nAwurade Mmara Ho Dɔ\n97Ao, medɔ wo mmara no yiye!\nMidwinnwen ho da mu nyinaa.\n98Wo mmara nsɛm ma mihu nyansa sen mʼatamfo,\nefisɛ ɛwɔ me nkyɛn daa.\n99Mewɔ nhumu sen mʼakyerɛkyerɛfo nyinaa,\nefisɛ midwinnwen wʼahyɛde ho.\n100Mewɔ ntease sen mpanyimfo,\nefisɛ midi wo nkyerɛkyerɛ so.\n101Memfaa mʼanan nsii ɔkwan bɔne biara so\nsɛnea metumi ayɛ osetie ama wʼasɛm.\n102Memman mfii wo mmara ho,\nefisɛ wʼankasa na woakyerɛkyerɛ me.\n103Wo nsɛm yɛ me dɛ,\nɛyɛ dɛ sen ɛwo wɔ mʼanom.\n104Minya ntease fi wo nkyerɛkyerɛ mu;\nenti mikyi ɔkwan bɔne biara.\nAwurade Mmara Yɛ Kanea\n105Wʼasɛm yɛ mʼanan ase kanea\nne me kwan so hann.\n106Maka ntam ahyɛ mu kena se\nmedi wo trenee mmara no so.\n107Mahu amane bebree;\nkyɛe me nkwa so, Awurade, sɛnea wʼasɛm te.\n108Awurade, ma wʼani nsɔ mʼanom nkamfo a efi me pɛ mu,\nna kyerɛkyerɛ me wo mmara.\n109Ɛwɔ mu sɛ daa metoto me nkwa ase de,\n110Amumɔyɛfo asum me afiri,\nnanso memfom mfii wo nkyerɛkyerɛ ho.\n111Wʼahyɛde yɛ mʼagyapade afebɔɔ;\nɛma me koma ani gye.\n112Me koma ayɛ krado sɛ ɛbɛhwɛ wo hyɛ nsɛm so\nAwurade Mmara Mu Bammɔ\n113Mikyi nnipa a wɔn adwene yɛ wɔn ntanta,\nna medɔ wo mmara.\n114Wone me guankɔbea ne me kyɛm;\nmede mʼanidaso ahyɛ wʼasɛm mu.\n115Mumfi me so nkɔ, mo nnebɔneyɛfo,\nna minni me Nyankopɔn mmara nsɛm so!\n116Wowaw me sɛnea wo bɔhyɛ no te, na mɛtena nkwa mu;\nmma mʼanidaso nyɛ ɔkwa.\n117So me mu, na menya ogye;\nna bere biara mɛhwɛ wo hyɛ nsɛm no.\n118Wopo wɔn a wɔfom wo hyɛ nsɛm nyinaa,\nna wɔn nnaadaa no yɛ ɔkwa.\n119Wotow amumɔyɛfo nyinaa gu sɛ afide;\nenti medɔ wʼahyɛde.\n120Wo ho suro ma me ho popo;\nwo mmara abɔ me hu.\nAwurade Mmara Ho Setie\n121Mayɛ nea ɛteɛ na ɛyɛ pɛ.\nNnyaa me mma wɔn a wɔhyɛ me so!\n122Hwɛ ma wo somfo nni yiye;\nmma ahantanfo nhyɛ me so.\n123Mahwɛ wo nkwagye anim ama mʼani abu,\nɛrehwehwɛ wo bɔhyɛ a ɛteɛ no.\n124Wo ne wo somfo nni no sɛnea wʼadɔe te,\nna kyerɛkyerɛ me wo hyɛ nsɛm.\n125Meyɛ wo somfo; ma me nhumu\nna mate wʼahyɛde ase.\n126Awurade, bere aso sɛ woyɛ biribi;\nwɔrebu wo mmara so.\n127Esiane sɛ medɔ wo mmara nsɛm\nsen sikakɔkɔɔ, anaa sikakɔkɔɔ ankasa,\n128na midwen sɛ wo nkyerɛkyerɛ nyinaa ye nti,\nmikyi ɔkwan bɔne biara.\nPere Sɛ Wubedi Awurade Mmara So\n129Wʼahyɛde yɛ nwonwa;\nenti midi so.\n130Wo nsɛm asete ma hann;\nna ɛma ntetekwaa nya ntease.\n131Mibue mʼanom na migu ahome,\nna mʼani gyina wo mmara nsɛm.\n132Dan wʼani hwɛ me na hu me mmɔbɔ\nsɛnea woyɛ daa ma wɔn a wɔdɔ wo din no.\n133Tutu mʼanammɔn sɛnea wʼasɛm no te;\nmma bɔne biara nni me so.\n134Gye me fi nnipa nhyɛso mu,\nna madi wo nkyerɛkyerɛ so.\n135Ma wʼanim nhyerɛn wo somfo so\n136Nsuten nisu aguare me,\nefisɛ nnipa nni wo mmara so.\nAwurade Mmara Yɛ Pɛ\n137Ɔtreneeni ne wo, Awurade,\nna wo mmara nso yɛ pɛ.\n138Ahyɛde a woayɛ no yɛ trenee;\nɛyɛ nea wonya mu ahotoso pa ara.\n139Abufuw ahyɛ me ma,\nefisɛ mʼatamfo bu wɔn ani gu wo nsɛm so.\n140Wɔasɔ wo bɔhyɛ ahorow no ahwɛ pa ara,\nna wo somfo dɔ wɔn.\n141Ɛwɔ mu sɛ menka hwee na memfra de,\nnanso me werɛ mfi wo nkyerɛkyerɛ.\n142Wo trenee wɔ hɔ daa,\nna wo mmara no yɛ nokware.\n143Ɔhaw ne awerɛhow aba me so,\nnanso wo mmara nsɛm ma me ahosɛpɛw.\n144Wʼahyɛde yɛ nokware daa;\nma me ntease na manya nkwa.\n145Awurade, mede me koma nyinaa mefrɛ wo, gye me so,\nna medi wo hyɛ nsɛm no so.\n146Misu mefrɛ wo, gye me nkwa\nna midi wʼahyɛde so.\n147Mesɔre anɔpahema, na misu pɛ mmoa;\nmede me werɛ ahyɛ wo nsɛm mu.\n148Mʼani gu so anadwo nyinaa,\nna misusuw wo bɔhyɛ ho.\n149Tie me nne sɛnea wʼadɔe no te;\nAwurade, kyɛe me nkwa so sɛnea wo mmara te.\n150Wɔn a wɔhyehyɛ atirimɔdensɛm no abɛn,\nnanso wɔne wo mmara ntam ware.\nAKCB : Nnwom 119


Yehowa Somaa Odiyifo Yeremia sɛ Ɔnkɔka Asɛm | Nea Mmofra Betumi Asua Afi Bible Mu\nYehowa Somaa Yeremia sɛ Ɔnkɔka Asɛm\nYehowa yii Yeremia sɛ ɔnyɛ odiyifo mma Yudafo no. Ɔka kyerɛɛ Yeremia sɛ ɔnkasa nkyerɛ ɔman no, na ɔnka nkyerɛ wɔn sɛ wonnyae bɔne yɛ. Nanso Yeremia kaa sɛ: ‘O Yehowa, meyɛ abofra. Minnim sɛnea mɛkasa akyerɛ ɔman no.’ Yehowa ka kyerɛɛ no sɛ: ‘Nsuro. Mɛkyerɛ wo nea wobɛka. Mɛboa wo.’\nYehowa ka kyerɛɛ Yeremia sɛ ɔmmoaboa ɔman mpanyimfo no ano. Afei ɔmmɔ ahina anaa kuku wɔ wɔn anim, na ɔnka sɛ: ‘Wɔbɛsɛe Yerusalem sɛnea mabɔ ahina yi.’ Bere a Yeremia yɛɛ nea Yehowa kae no, mpanyimfo no bo fuwii paa. Ɔsɔfo bi a yɛfrɛ no Pasur boroo Yeremia. Afei ɔbɔɔ tokuru wɔ dua mu, na ɔde Yeremia ti, ne nan, ne ne nsa hyɛɛ mu. Anadwo no nyinaa, Yeremia antumi anyɛ ne ho hwee. Ade kyee no, Pasur gyaee no. Yeremia kaa sɛ: ‘Afei deɛ, mabrɛ. Megyae Yehowa asɛm no ka.’ Enti ogyaee ampa? Dabi. Bere a Yeremia dwinnwen asɛm no ho yiye no, ɔkaa sɛ: ‘Yehowa asɛm ayɛ sɛ ogya a ɛredɛw wɔ me mu. Merentumi nnyae asɛm no ka.’ Yeremia kɔɔ so bɔɔ ɔman no kɔkɔ.\nMfe pii twaam, na Yudafo no nyaa ɔhene foforo. Ná asɔfo ne atoro adiyifo no ani nnye asɛm a na Yeremia reka no ho. Wɔka kyerɛɛ ɔman mpanyimfo no sɛ: ‘Ɛsɛ sɛ ɔbarima yi wu.’ Yeremia kaa sɛ: ‘Sɛ mukum me a, na moakum obi a ɔnyɛɛ bɔne biara. Yehowa asɛm na meka, na ɛnyɛ me ara m’asɛm.’ Bere a ɔman no mpanyimfo tee asɛm no, wɔkaa sɛ: ‘Ɛnsɛ sɛ yekum ɔbarima yi.’\nYeremia kɔɔ so kaa asɛm no, na ɛmaa ɔman mpanyimfo no bo fuwii paa. Enti wɔka kyerɛɛ ɔhene no sɛ onkum Yeremia. Ɔhene no ka kyerɛɛ wɔn sɛ, nea wɔpɛ sɛ wɔde yɛ Yeremia biara, wobetumi de ayɛ no. Ná wɔpɛ sɛ wokum no, enti wɔtoo no too abura tenten bi mu. Ná atɛkyɛ ayɛ mu mã. Afei Yeremia fii ase sɛ ɔremem.\nNá Ebed-Melek yɛ ɔpanyin wɔ ahemfie hɔ. Ɔka kyerɛɛ ɔhene no sɛ: ‘Ɔman mpanyimfo no atow Yeremia ato abura mu! Sɛ yegyaw no wɔ hɔ a, obewu.’ Ɔhene no ka kyerɛɛ Ebed-Melek sɛ ɔmfa mmarima 30 nka ne ho na wonkoyi Yeremia mfi abura no mu. Biribiara amma Yeremia annyae asɛm no ka. Wunnye nni sɛ, ɛsɛ sɛ yesuasua no?\n“Me din nti nnipa nyinaa bɛtan mo; na nea obegyina mu akosi awiei no, ɔno na wobegye no nkwa.”—Mateo 10:22\nNsɛmmisa: Bere a Yeremia yɛ abofra mpo no, adɛn nti na otiee Yehowa asɛm? Hena na na ɔpɛ sɛ ɔma Yeremia gyae asɛm no ka?\nƐwom sɛ nkurɔfo dii Yeremia ho fɛw na wɔn bo fuw no de, nanso dɛn nti na wannyae Onyankopɔn ho asɛm ka?\nYeremia Ho Bible Krataa\nBere bɛn na wɔpaw Yeremia sɛ ɔmmɛyɛ odiyifo? Ma Bible krataa yi nkyerɛ wo.\nYeremia nhoma no nnianim nsɛm\nNkurɔfo hyɛɛ Yeremia aniɛyaa, nanso ɔkɔɔ so ara yɛɛ n’adwuma sɛ odiyifo. Wunnye nni sɛ watwa sa pa ato hɔ ama Kristofo a ɛwɔ hɔ nnɛ?


Yesaia 47 | Intanɛt So Bible| Wiase Foforɔ Nkyerɛaseɛ\n47 Babilon babea, ɔbaabun,+ si fam bɛtena mfutuma mu;+ Kaldea babea,+ tena fam, baabi a agua nni.+ Worennya obiara nhoahoa wo nnyigye wo so bio.+ 2 Fa owiyammo+ na yam awi. Yi wo nkataanim,+ na yi w’atade+ ma wo nan ho nna hɔ.+ Afei twa asu. 3 Wubeyi w’adagyaw+ so na wɔahu w’animguase.+ Metua wo ka,+ na nea ɔbɛba m’anim no, merennya ne ho koma. 4 “Yɛn gyefo wɔ hɔ.+ Ne din de asafo Yehowa,+ Israel Kronkronni no.”+ 5 Kaldea babea,+ tena ase dinn,+ bra sum mu,+ efisɛ nnipa remfrɛ wo Ahemman+ so Ɔhemmaa+ bio. 6 Me bo fuw me man.+ Mihuraa m’agyapade ho,+ na mede wɔn hyɛɛ wo nsa.+ Nanso woanhu wɔn mmɔbɔ.+ Akwakoraa mpo womaa wo kɔndua yɛɛ duru dodo wɔ no so.+ 7 Nea na w’ano gu so ara ne sɛ: “Mɛyɛ Ɔhemmaa+ daa.” Na woansusuw asɛm yi ho, na woankae nea ɛbɛkɔ akowie.+ 8 Afei tie, ɔbea a wiase yɛ wo dɛ a w’asom adwo wo,+ wo a woka wɔ wo komam sɛ: “Me ara mene no, na obiara nni hɔ.+ Merenni kuna anaa abawu da.”+ 9 Nanso nneɛma abien yi nyinaa bɛba wo so prɛko pɛ, da koro:+ Abawu ne kunayɛ. Ɛbɛba wo so ahoɔden so,+ efisɛ w’asumansɛm dɔɔso na wo kaberɛkyere ano yɛ den dodo.+ 10 Wode wo ho too wo bɔne so,+ na wokae sɛ: “Obiara nhu me.”+ Wo nyansa ne wo nimdeɛ+ dodow na ama woayera. Na wokɔ so ara ka wɔ wo komam sɛ: “Me ara mene no, na obiara nni hɔ.” 11 Mmusu kɛse bɛba wo so, na worentumi mpata. Amanehunu bɛba wo so,+ na worentumi nsiw ano. Na ɔsɛe a wonsoo ho dae da bɛba wo so prɛko pɛ.+ 12 Afei fa wo kaberɛkyere ne w’asumansɛm+ bebrebe a wufi wo mmofraase abrɛ ho no begyina hɔ. Ebia ɛbɛboa wo, ebia ɛbɛbɔ nnipa hu. 13 W’afotufo dodow no ama woabrɛ. Ma wɔnsɔre mmegye wo, wɔn a wɔsom ɔsoro abɔde, wɔn a wɔhwɛ nsoromma mu,+ wɔn a wɔhwɛ ɔsram foforo ka nea ɛbɛba wo so no. 14 Hwɛ, wɔayɛ sɛ buronan,+ na ogya bɛhyew wɔn dwerɛbee.+ Wɔrentumi nnye wɔn kra+ mfi ogyaframa mu.+ Ɛnyɛ nsramma a nnipa de bɛka wɔn ho hyew anaa ogya a wɔbɛtena ho. 15 Eyi na ɛbɛto kaberɛkyerefo+ a wo ne wɔn abrɛ fi wo mmofraase no. Wɔbɛwɔ ntwɛtwɛdɛ na obiara akɔ n’asase so, na obiara nni hɔ a obegye wo.+


Akwampae Adwuma Ka Yɛn Bɛn Onyankopɔn | Adesua\nSUSUW NSƐMMISA YI HO\nAdɛn nti na sɛ obi yɛ akwampae adwuma a, ɔne Yehowa adamfofa mu yɛ den paa?\nSɛ woyɛ ɔkwampaefo a, dɛn na ɛbɛboa wo ma woakɔ so ayɛ adwuma titiriw yi?\nSeesei sɛ wonyɛ ɔkwampaefo a, nsakrae bɛn na ebetumi aboa wo ma woayɛ bi?\n1, 2. (a) Sɛ wudwen wo dɔfo bi ho anaa woka ne ho asɛmpa a, dɛn na efi mu ba? (Hwɛ mfonini a ɛwɔ adesua yi mfiase no.) (b) Nsɛmmisa bɛn na yebesusuw ho?\nSƐ WOWƆ adamfo bi na wotaa dwen ne ho anaa woka ne ho asɛmpa a, ɛma mo adamfofa no yɛ fɛ. Saa ara na yɛne Yehowa Nyankopɔn adamfofa te; bere a yɛreka ne ho asɛmpa nyinaa na yɛrebɛn no. Bere a Dawid rehwɛ nguan no, edu anadwo na ɔto n’ani hwɛ wim hu nsoromma fɛfɛ a egu hɔ a, odwinnwen Ɔbɔadeɛ Kunini no ho. Dawid kyerɛwee sɛ: “Sɛ mihu wo soro, wo nsateaa ano adwuma, ɔsram ne nsoromma a woasiesie no a, onipa ne hena a wokae no, na ɔdesani ne hena a wohwɛ no?” (Dw. 8:3, 4) Bere a ɔsomafo Paulo nso hwɛɛ sɛnea Onyankopɔn de honhom fam Israel dii dwuma no, ɛyɛɛ no nwonwa ma ɔkae sɛ: “O hwɛ sɛnea Onyankopɔn ahonya ne nyansa ne nimdeɛ mu dɔ fa!”—Rom. 11:17-26, 33.\n2 Bere biara a yɛbɛkɔ asɛnka no, yenya hokwan dwinnwen Yehowa ho, na yɛka ne ho asɛm kyerɛ afoforo. Ɛno nko ara ma yɛtwe bɛn no. Akwampaefo pii ka sɛ esiane sɛ wɔde bere pii yɛ asɛnka adwuma no nti, wonya Onyankopɔn ho dɔ kɛse. Sɛ woyɛ ɔkwampaefo oo, sɛ nso afei na wopɛ sɛ woyɛ bi oo, gye bere susuw asɛm yi ho: Ɛbɛyɛ dɛn na bere nyinaa som adwuma no aka wo abɛn Yehowa? Sɛ woyɛ ɔkwampaefo a, bisa wo ho sɛ, ‘Dɛn na ɛbɛboa me ma makɔ so ayɛ adwuma titiriw yi?’ Sɛ wonyɛ ɔkwampaefo a, bisa wo ho sɛ, ‘Ntotoe bɛn na ɛsɛ sɛ meyɛ na matumi ayɛ akwampae adwuma no bi?’ Momma yɛnhwɛ nea enti a yebetumi aka sɛ bere nyinaa som adwuma no ka yɛn bɛn Onyankopɔn.\nSƐNEA AKWAMPAE ADWUMA NO KA YƐN BƐN ONYANKOPƆN\n3. Sɛ yɛka nhyira a Ahenni no de bɛbrɛ yɛn daakye kyerɛ nkurɔfo a, ɛka yɛn sɛn?\n3 Sɛ yɛka nhyira a Ahenni no de bɛbrɛ yɛn daakye kyerɛ nkurɔfo a, ɛtwe yɛn bɛn Yehowa. Sɛ woredi adanse wɔ afie afie a, kyerɛwsɛm bɛn na wotaa kenkan kyerɛ nkurɔfo? Ebia nea wotaa kenkan ne Dwom 37:10, 11; Daniel 2:44; Yohane 5:28, 29; anaa Adiyisɛm 21:3, 4. Bere biara a yɛne nkurɔfo besusuw saa nsɛm yi ho no, ɛkae yɛn ankasa sɛ “akyɛde pa ne adekyɛde a ɛyɛ pɛ biara” fi yɛn Nyankopɔn yamyefo Yehowa hɔ. Eyi ka yɛn bɛn no paa.—Yak. 1:17.\n4. Adɛn nti na sɛ yɛka asɛm no kyerɛ nkurɔfo a, yehu paa sɛ Onyankopɔn yam ye?\n4 Sɛ yɛkɔ asɛnka na yehu sɛnea nkurɔfo ahaw a wonni anidaso biara a, ɛkae yɛn sɛ Yehowa adom yɛn paa sɛ wama yɛahu nokware no. Akwankyerɛ pa abɔ wiase yi mu nnipa, enti ade a yɛfrɛ no anigye ne akomatɔyam paa deɛ, wonni bi. Nnipa pii abotow; wonnim nea ɛda hɔ retwɛn wɔn daakye. Wɔn anidaso asa. Wɔpɛ sɛ wohu nea enti koraa a yɛte ase. Wɔn a wɔkɔ asɔre mpo nnim Bible mu ahe biara. Wɔn asɛm ayɛ sɛ tete Niniwefo no. (Monkenkan Yona 4:11.) Sɛ yɛde bere pii yɛ asɛnka adwuma no na yehu tebea a nnipa wom a, ɛkae yɛn sɛ ampa-ne-ampa ara Yehowa hwɛ ne nkurɔfo yiye. (Yes. 65:13) Bio nso ɛkae yɛn sɛ Yehowa yam ye paa; ɛnyɛ ne nkoa nkutoo na ɔma wɔn nea wohia. Mmom ɔto nsa frɛ obi biara sɛ ɔmmra ne nkyɛn mmenya awerɛkyekyesɛm ne anidaso.—Adi. 22:17.\n5. Sɛ yɛahaw mpo na yɛde nokware no kyerɛkyerɛ afoforo a, ɛboa yɛn sɛn?\n5 Bere a yɛde nokware no rekyerɛkyerɛ afoforo nyinaa na ɛreyi yɛn adwene fi yɛn haw so. Daa kwampaefo bi a yɛfrɛ no Trisha kae sɛ bere a ne papa ne ne maame gyaee aware no, n’adwene nyinaa tu frae. Da koro bi deɛ na awerɛhow amene no, enti na biribiara mpusuw no sɛ ɔnkɔ asɛnka. Nanso omiaa n’ani ne mmofra baasa bi kɔyɛɛ Bible adesua. Ná mmofra no papa ato wɔn asaworam, na na wɔn nuabarima panyin nso di wɔn ani. Trisha kae sɛ: “Sɛ mehwɛ ateetee a mmofra no refa mu a, meto me deɛ fanyinam. Adesua no rekɔ so nyinaa na mmofra no anim ayɛ sresrew; wutumi hu sɛ anigye ahyɛ wɔn koma ma. Saa da no, mihui paa sɛ Yehowa na ayi mmofra no ama me.”\n6, 7. (a) Sɛ yɛde Bible kyerɛkyerɛ afoforo a ɔkwan bɛn so na ɛhyɛ yɛn gyidi den? (b) Sɛ yehu sɛ Bible mu nsɛm asesa wɔn a yɛne wɔn sua Bible no a, ɛka yɛn sɛn?\n6 Sɛ yɛne nkurɔfo sua Bible a, ɛhyɛ yɛn ankasa gyidi den. Ɔsomafo Paulo bere so no, na Yudafo binom mfa nea wɔkyerɛkyerɛ afoforo no mmɔ wɔn bra. Enti ɔkyerɛwee sɛ: “Wo a wokyerɛkyerɛ obi no, wonkyerɛkyerɛ wo ho?” (Rom. 2:21) Akwampaefo de nokware no kyerɛkyerɛ afoforo, na wɔyɛ Bible adesua daa. Sɛ wobetumi akyerɛkyerɛ yiye a, ɛsɛ sɛ wodi kan kyerɛkyerɛ wɔn ho. Sɛ wɔne obi rekosua ade a, ɛsɛ sɛ wosiesie wɔn ho na wɔyɛ nhwehwɛmu de bua nsɛmmisa. Ɔkwampaefo bi a yɛfrɛ no Janeen kae sɛ: “Bere biara a menya hokwan de nokware no akyerɛkyerɛ afoforo no, esian kɔ m’adwene ne me koma mu tɔnn, na egye nhin akɛse wɔ hɔ. Eyi nti me gyidi nyin ara na ɛrenyin; ɛntɔ ape.”\n7 Sɛ yehu sɛ Bible mu nsɛm aboa osuani bi ma wayɛ nsakrae fɛfɛɛfɛ a, yehu sɛ ampa Onyankopɔn nyansa nni ano. (Yes. 48:17, 18) Eyi kanyan yɛn ma yɛkɔ so de Bible mu nsɛm bɔ yɛn bra. Adrianna nso yɛ daa kwampaefo. Ɔkae sɛ: “Sɛ nkurɔfo de wɔn ho to wɔn nyansa so a, wɔn abrabɔ yɛ basaa. Nanso sɛ wɔma Yehowa nyansa kyerɛ wɔn kwan a, esi wɔn yiye.” Ɔkwampaefo foforo a yɛfrɛ no Phil kae sɛ: “Sɛ nkurɔfo pɛ sɛ wɔsesa wɔn abrabɔ a, wɔbɛyɛ ayɛ ayɛ ara enkosi aga, nanso Yehowa baa wɔn akwan mu ara na nneɛma afi ase reyɛ yiye.”\n8. Sɛ yɛne yɛn nuanom bom yɛ asɛnka adwuma no a, ɛboa yɛn sɛn?\n8 Sɛ yɛne yɛn nuanom bom yɛ asɛnka adwuma no a, ɛhyɛ yɛn den. (Mmeb. 13:20) Akwampaefo ne wɔn mfɛfo asɛmpakafo bom yɛ asɛnka adwuma no daa. Eyi ma ‘obiara nya nkuranhyɛ fi ne yɔnko hɔ.’ (Rom. 1:12; monkenkan Mmebusɛm 27:17.) Onuawa kwampaefo bi a yɛfrɛ no Lisa kae sɛ: “Wowɔ adwumam a, nantin twitwa ne ahoɔyaw nko ara. Daa nea wote ara ne nseku ne kasaburo. Obiara pɛ sɛ ɔfa kwatikwan so di ne yɔnko anim. Ɛtɔ da a, w’abrabɔ pa nti nkurɔfo bɛserew adi wo ho fɛw. Nanso woba fie na wo ne wo yɔnko Kristoni reyɛ asɛnka adwuma no a, wo koma tɔ wo yam paa. Mifi asɛnka ba fie a, mete sɛ mabrɛ nanso mihu sɛ me ho abae me.”\n9. Sɛ awarefo bom yɛ akwampae adwuma no a, ɛboa wɔn aware sɛn?\n9 Yɛne yɛn hokafo bom yɛ akwampae adwuma no a, ɛma aware no sɔ. (Ɔsɛnk. 4:12) Onuawa bi a ɔde Madeline ne ne kunu nyinaa yɛ akwampaefo. Onuawa no kae sɛ: “Me ne me kunu kɔ asɛnka ba a, yenya biribi bɔ ho nkɔmmɔ, na sɛ yehu biribi wɔ yɛn Bible akenkan mu a ebetumi aboa yɛn wɔ asɛnka mu nso a, yegye bere susuw ho. Bere a yegu so reyɛ akwampae adwuma no nyinaa na yɛn aware sɔ ara na ɛresɔ.” Trisha nso ka sɛ: “Yɛn baanu nyinaa asuae yɛn komam sɛ yɛremfirifiri nneɛma, enti yɛnkasakasa sika ho. Yɛn baanu bom yɛ sankɔhwɛ ne Bible adesua. Eyi nti mframa mfa yɛn ntam koraa, na yɛne Yehowa nso adamfofa mu ayɛ den.”\nYeyi yɛn yam yɛ akwampae adwuma no a, yenya akomatɔyam (Hwɛ nkyekyɛm 9)\n10. Sɛ yɛde Ahenni no di kan na yehu sɛnea Yehowa boa yɛn a, ɛka yɛn sɛn?\n10 Sɛ yɛde Ahenni no di kan a, yehu sɛ Yehowa bɔ yɛn kyidɔm na obua yɛn mpaebɔ, na eyi ma yɛde yɛn werɛ nyinaa hyɛ ne mu. Ɛyɛ nokware, Kristofo anokwafo nyinaa de wɔn ho to Yehowa so. Nanso bere nyinaa asomfo nim paa sɛ, sɛ wɔamfa wɔn ho nyinaa anto Yehowa so a, wɔde akwampae adwuma no bɛso kwan mu baabi. (Monkenkan Mateo 6:30-34.) Yɛmfa onua bi a ɔne ne yere nyinaa yɛ akwampaefo nyɛ nhwɛso. Yɛfrɛ onua no Curt. Ɛyɛ a okosi amansin sohwɛfo ananmu som. Bere bi wɔsomaa no sɛ ɔnkɔsom asafo bi. Ná ebegye nnɔnhwerew abien ne fã na wɔadu hɔ. Na pɛtro a ɛwɔ wɔn kar mu betumi de wɔn akɔ, nanso na ɛrentumi mfa wɔn nsan mma. Yɛreka yi, na aka nnawɔtwe ansa wagye akatua wɔ adwumam. Curt kae sɛ na wonhu sɛ wɔnkɔ anaa wɔnsan. Afei wɔbɔɔ asɛm no ho mpae, na wogye toom sɛ wɔbɛkɔ. Na wɔwɔ awerɛhyem sɛ Onyankopɔn bɛhwɛ wɔn. Bere a wɔyɛe sɛ wɔresi kwan so ara na onuawa bi frɛɛ wɔn sɛ ɔwɔ biribi ma wɔn. Wɔnkɔhwɛ a, sika a wohia atu kwan no pɛpɛɛpɛ! Curt kae sɛ, “Sɛ wotaa hu biribi a ɛte saa a, ɛnyɛ obi na ɔbɛka akyerɛ wo sɛ Yehowa nsa wom.”\n11. Nhyira a akwampaefo nya no bi ne sɛn?\n11 Akwampaefo ahu sɛ bere a wɔrekum wɔn ho yɛ ɔsom adwuma no nyinaa na ɛreka wɔn bɛn Yehowa, na ɔno nso hwie ne nhyira gu wɔn so. (Deut. 28:2) Nanso obi yɛ ɔkwampaefo a ɛnkyerɛ sɛ ɔrenhyia nsɛnnennen biara. Onyankopɔn somfo biara nni hɔ a wade ne ho afi ɔhaw a Adam atuatew no kɔfa bae ho. Ɛtɔ da mpo a, nsɛnnennen nti ebinom bɛyɛ wɔn adwene sɛ wɔde akwampae adwuma no bɛto hɔ kakra. Nanso mpɛn pii no sɛ akwampaefo gye bere susuw asɛm no ho yiye a, wobehu sɛ wobetumi ayɛ ho biribi. Ɛnde, dɛn na ebetumi aboa akwampaefo ma wɔakɔ so ayɛ adwuma titiriw yi?\nNEA ƐBƐBOA MA WOAKƆ SO AYƐ AKWAMPAE ADWUMA NO\n12, 13. (a) Sɛ ɛyɛ den ma ɔkwampaefo bi sɛ obenya ne nnɔnhwerew a, dɛn na ɛsɛ sɛ ɔyɛ? (b) Adɛn nti na ehia sɛ yɛkenkan Bible daa na yesua ade dwinnwen ho?\n12 Akwampaefo dodow no ara nni adagyew koraa. Ɛnyɛ mmerɛw sɛ wɔbɛyɛ nea ɛsɛ sɛ wɔyɛ nyinaa, enti ehia sɛ wɔyɛ nhyehyɛe pa. (1 Kor. 14:33, 40) Sɛ ɛyɛ den sɛ ɔkwampaefo bi benya ne nnɔnhwerew a, ɛsɛ sɛ ɔtena ase hwɛ nea ɔde ne bere yɛ. (Efe. 5:15, 16) Obetumi abisa ne ho sɛ, ‘Mesɛe bere pii wɔ anigyede ho? Ɛsɛ sɛ meyɛ nsakrae bi wɔ m’adwuma mu anaa? Mesɛe bere wɔ nneɛma a ɛho nhia ho?’ Yɛn mu biara begye atom sɛ ɛyɛ nnipa su sɛ yɛbɛkeka nneɛma abobɔ so; enti ehia sɛ ɛwɔ hɔ ara a akwampaefo tena ase susuw nneɛma ho na wɔhwɛ nsakrae a ehia sɛ wɔyɛ.\n13 Ɛsɛ sɛ akwampaefo kan Bible na wodwinnwen ho na wogye bere sua ade. Eyi yɛ biribi a ɛsɛ sɛ woyi bere si hɔ yɛ no daa. Saa nneɛma yi ho hia, enti ɛsɛ sɛ akwampaefo hwɛ sɛ wɔremma biribi foforo biara nnidi mma bere a wɔayi ase hɔ yi mu. (Filip. 1:10) Wo deɛ hwɛ sɛ ɔkwampaefo akɔ asɛnka da mu nyinaa na wapɔn aba fie! Ɔpɛ sɛ osua ade anwummere siesie ne ho ma asafo nhyiam. Nanso odi kan kenkan nkrataa a wanya. Afei ɔsɔ ne kɔmputa kenkan nsɛm a nkurɔfo akyerɛw abrɛ no, na ɔno nso kyerɛw bi kɔma wɔn. Nanso ɛnso hɔ ara; ɔpɛ biribi atɔ enti ɔhwehwɛ Intanɛt so hwɛ baabi a obehu ne bo. N’ani baa ne ho so no, na bɛyɛ nnɔnhwerew abien kɔ, nanso nea wabɔ ne tirim sɛ obesua anwummere no deɛ, ɔnkɔɔ ho koraa. Adɛn nti na eyi yɛ aniberesɛm? Sɛ mmirikatufo pɛ sɛ wotumi tu mmirika kyɛ a, ɛsɛ sɛ wonya aduan pa di. Saa ara na ehia sɛ akwampaefo sua ade yiye hyɛ wɔn ho den na wɔatumi akɔ so ayɛ akwampae adwuma no.—1 Tim. 4:16.\n14, 15. (a) Adɛn nti na ɛsɛ sɛ akwampaefo ma wɔn asetena yɛ wɛ? (b) Ɔkwampaefo hyia nsɛnnennen a, dɛn na ɛsɛ sɛ ɔyɛ?\n14 Sɛ akwampaefo betumi ayɛ wɔn adwuma no yiye a, ɛsɛ sɛ wɔma wɔn asetena yɛ wɛ. Yesu tuu n’akyidifo fo sɛ wɔmma wɔn ani nhwɛ tee. (Mat. 6:22) Ɔno ankasa maa n’asetena yɛɛ wɛ sɛnea ɛbɛyɛ a obetumi de n’adwene nyinaa asi ɔsom adwuma no so. Ɔkae sɛ: “Sakraman wɔ abɔn na ewim nnomaa wɔ mmerebuw, nanso onipa Ba no nni baabi a ɔde ne ti bɛto.” (Mat. 8:20) Enti ɛsɛ sɛ akwampaefo suasua Yesu, na wɔkae sɛ, sɛ wɔboaboa nneɛma pii ano a, ɛbere a wobegye asiesie anaa wɔapɛ bi ahyɛ ananmu koraa yɛ adwuma mua.\n15 Akwampaefo nim sɛ wɔn adwuma no yɛ adwuma titiriw, nanso wɔnsen wɔn nuanom. Yegye tom sɛ hokwan biara a yɛwɔ no, ɛyɛ Onyankopɔn adom ara kwa nti na yɛn nsa aka. Enti sɛ ɔkwampaefo biara betumi akɔ so ayɛ adwuma no a, ɛsɛ sɛ ɔde ne ho to Yehowa so. (Filip. 4:13) Ɛsɛ sɛ akwampaefo hwɛ kwan sɛ nsɛnnennen deɛ wobehyia bi. (Dw. 34:19) Nanso ɛba saa a, ɛnsɛ sɛ wɔpere wɔn ho de akwampae adwuma no to hɔ. Mmom ɛsɛ sɛ wɔdan kɔ Yehowa hɔ kɔpɛ akwankyerɛ ne mmoa. (Monkenkan Dwom 37:5.) Sɛ wohu sɛnea yɛn soro Agya Yehowa reboa wɔn a, ɛka wɔn bɛn no paa.—Yes. 41:10.\nWUBETUMI AYƐ ƆKWAMPAEFO?\n16. Sɛ wopɛ sɛ woyɛ ɔkwampaefo a, dɛn na ɛsɛ sɛ woyɛ?\n16 Sɛ wopɛ sɛ woyɛ akwampae adwuma na wunya nhyira a akwampaefo nya no bi a, fa ho asɛm to Yehowa anim. (1 Yoh. 5:14, 15) Bio, wo ne akwampaefo mmɔ ho nkɔmmɔ. Afei, yɛ nneɛma a ebetumi aboa wo na nkakrankakra ɛde wo awura akwampae adwuma no mu. Saa na Keith ne ne yere Erika yɛe. Na wɔde wɔn bere nyinaa yɛ adwuma, na wɔwaree no ankyɛ na wɔtɔɔ fie ne kar sɛnea wɔn atipɛnfo pii yɛ no. Wɔkae sɛ: “Na yɛn adwene nyinaa ne sɛ yenya saa nneɛma yi a, yɛn ho bedwo yɛn, nanso amma saa.” Ɛwom ara na Keith adwuma fii ne nsa, na ofii ase yɛɛ akwampaefo boafo. Ɔkae sɛ: “Akwampae adwuma ma mihui sɛ asɛnka adwuma no yɛ dɛ papaapa.” Keith ne ne yere ne awarefo bi a wɔyɛ akwampaefo faa nnamfo na wɔboaa wɔn ma wohui sɛ, sɛ obi yɛ ne ho awiɛmfoɔ na ɔyɛ akwampae adwuma a, n’ani gye paa. Dɛn na Keith ne Erika yɛe? Wɔde nneɛma bi sisii wɔn ani so a wɔpɛ sɛ wotumi yɛ, na wɔkyerɛw taree wɔn frigye ho. Nea wɔbɛyɛ awie biara na wɔatwam, na edidi mu ara na wɔbɛyɛɛ daa akwampaefo.\n17. Adɛn nti na ɛyɛ papa sɛ wugye bere susuw ho hwɛ sɛ wubetumi ayɛ ɔkwampaefo anaa?\n17 Wubetumi ayɛ akwampae adwuma no bi anaa? Sɛ worentumi nyɛ bi seesei a, bɔ mmɔden ara sɛ wode nsi ne ahokeka bɛyɛ asɛnka adwuma no sɛnea w’ahoɔden bɛma wo kwan biara. Eyi bɛka wo abɛn Yehowa. Afei san susuw asɛm no ho bɔ ho mpae. Ebia wubehu sɛ, sɛ woyɛ nsakrae kakraa bi a, wubetumi ayɛ akwampae adwuma no. Sɛ wufi ase yɛ akwampae adwuma no a, anigye a wubenya nti worenkae mpo sɛ wode biribi abɔ afɔre. Wo koma bɛtɔ wo yam sɛ wode Ahenni nneɛma adi kan. (Mat. 6:33) Afei wubehu sɛ ɔma mu wɔ anigye ampa. Bio akwampae adwuma no ma yenya bere pii dwinnwen Yehowa ho na yɛka ne ho asɛm kyerɛ afoforo. Eyi nyinaa bɛma Yehowa ho dɔ ahyɛ yɛn koma ma na ne bo atɔ ne yam.


KENKAN WƆ Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nGAIO ne Kristofo foforo a na wɔwɔ afeha a edi kan no awiei mu hɔ no hyiaa nsɛnnennen. Nnipa binom a na wɔrekyerɛkyerɛ atosɛm yɛɛ wɔn adwene sɛ wɔbɛma asafo ahorow no ayɛ mmerɛw na wɔde mpaapaemu aba mu. (1 Yoh. 2:18, 19; 2 Yoh. 7) Ɔbarima bi a na wɔfrɛ no Diotrefe kekaa ɔsomafo Yohane ne anuanom foforo ho “nsɛmmɔne.” Ná ɔmpɛ sɛ ɔbɛda ahɔhoyɛ adi akyerɛ Kristofo a na wotutu akwan kɔboa asafo ahorow no. Ɔyɛɛ n’adwene sɛ ɔbɛma afoforo nso ayɛ saa ara. (3 Yoh. 9, 10) Wei na na ɛrekɔ so bere a Yohane kyerɛw Gaio no. Ɔsomafo no kyerɛw ne krataa no bɛyɛ afe 98 Y.B., na ɛka Kristofo Hela Kyerɛwnsɛm no ho. Wɔato krataa no din “Yohane Nhoma a Ɛto so Abiɛsa.”\nNsɛnnennen a Gaio hyiae nyinaa akyi no, ɔkɔɔ so de nokwaredi som Yehowa. Dɛn na ɔyɛe de kyerɛe sɛ odi Yehowa nokware? Adɛn nti na ɛyɛ papa sɛ yesuasua Gaio nhwɛso no nnɛ? Ɔkwan bɛn so na krataa a Yohane kyerɛwee no betumi aboa yɛn ama yɛasuasua nea Gaio yɛe no?\nKRATAA A OBI KYERƐW KƆMAA NE YƆNKO BERƐBO\nYohane Nhoma a Ɛto so Abiɛsa no kyerɛwfo no frɛɛ ne ho “ɔpanyin.” Ɛno nko ara mpo maa ɔsomafo Yohane honhom fam ba a ɔdɔ no, Gaio, hui sɛ ɔsomafo Yohane na ɔkyerɛw saa krataa no. Yohane de anigye frɛɛ Gaio sɛ ‘ɔdɔfo a medɔ no nokwarem.’ Afei Yohane kae sɛ, ogye di sɛ sɛnea Gaio ho yɛ den wɔ honam fam no, saa ara nso na ne ho yɛ den wɔ honhom fam, kyerɛ sɛ, ɔne Yehowa abusuabɔ yɛ den. Asɛm a ɛka koma ne nkamfo a ɛhyɛ nkuran bɛn ara ni!—3 Yoh. 1, 2, 4.\nƐbɛyɛ sɛ na Gaio yɛ ɔhwɛfo wɔ asafo no mu, nanso krataa no nka no pɔtee. Yohane kamfoo Gaio sɛ ogyee anuanom a na onnim wɔn mpo som wɔn ahɔho. Yohane faa no sɛ anuanom a na Gaio gye wɔn ahɔho no yɛ adanse a ɛkyerɛ sɛ ɔyɛ ɔnokwafo. Nea enti a ɛte saa ne sɛ, ahɔhoyɛ yɛ su a Onyankopɔn asomfo ada no adi bere nyinaa.—Gen. 18:1-8; 1 Tim. 3:2; 3 Yoh. 5.\nAsɛm a Yohane kae de kyerɛe sɛ n’ani sɔ ahɔhoyɛ a Gaio daa no adi no ma yehu sɛ na Kristofo taa tutu akwan fi baabi a na ɔsomafo Yohane wɔ no kɔ asafo ahorow mu. Na ɛda adi sɛ, saa akwantufo no na wɔkaa nea wohui no ho asɛm kyerɛɛ Yohane. Ɛbɛyɛ sɛ saa akwantufo no ara na na wɔma Yohane te nea na ɛrekɔ so wɔ asafo ahorow no mu.\nNá Kristofo a wɔretu kwan ani begye ho paa sɛ wɔbɛtena wɔn mfɛfo gyidifo nkyɛn. Ná ahɔhodan ahorow agye dimmɔne, na wɔnhwɛ ahɔho yiye, na na ɔbrasɛe nso abu so wɔ hɔ. Enti baabi a ɛbɛyɛ yiye no, na akwantufo a wɔn ani da hɔ tena wɔn nnamfo nkyɛn. Saa ara na na Kristofo a wɔretu kwan nso tena Kristofo foforo nkyɛn.\n“NE DIN NTI NA WƆKƆE”\nYohane hyɛɛ Gaio nkuran sɛ ɔnna ahɔhoyɛ adi bio. Nea ɛma yehu saa ne sɛ, ɔsomafo no ka kyerɛɛ Gaio sɛ ‘onnya akwantufo no kwan sɛnea ɛsɛ Onyankopɔn anim.’ Nea na Yohane reka ne sɛ, Gaio mma ahɔho no nea wobehia de atoa wɔn akwantu no so, na ɔmma wɔn biribiara a wobehia na ama wɔatumi akodu baabi a wɔrekɔ no. Ɛda adi sɛ, na Gaio ayɛ saa ama ahɔho binom a wɔbɛsoɛɛ no, efisɛ na saa ahɔho no de ɔdɔ ne gyidi a Gaio daa no adi ho amanneɛbɔ akɔma Yohane.—3 Yoh. 3, 6.\nEbetumi aba sɛ, na ahɔho no yɛ asɛmpatrɛwfo, nnipa a na Yohane asoma wɔn, anaa ahwɛfo akwantufo. Sɛnea ɛte biara no, asɛmpa no nti na na wotutu akwan no. Yohane kae sɛ: “Ne din nti na wɔkɔe.” (3 Yoh. 7) Ansa na Yohane rebɛka saa asɛm no, na wadi kan aka Onyankopɔn ho asɛm (hwɛ 3 Yoh. 6). Ɛno ma yehu sɛ, bere a Yohane kae sɛ “ne din nti” no, ɛbɛyɛ sɛ Yehowa din ho asɛm na na ɔreka. Enti, na saa anuanom no wɔ Kristofo asafo no mu. Ɛno nti, na ɛfata sɛ ogye wɔn fɛw so. Sɛnea Yohane kyerɛwee no: “Ɛyɛ yɛn asɛde sɛ yegye saa nnipa no fɛw so na yɛayɛ nokware no ho adwumayɛfo bi.”—3 Yoh. 8.\nKRATAA NO BOAA GAIO MA ODII ƆHAW KƐSE BI HO DWUMA\nKrataa a Yohane kyerɛw Gaio no, na ɛnyɛ n’atirimpɔw ne sɛ ɔde reda Gaio ase kɛkɛ. Mmom no, na Yohane pɛ sɛ ɔboa Gaio ma odi ɔhaw kɛse bi ho dwuma nso. Biribi nti, na asafo no muni bi a wɔfrɛ no Diotrefe mpɛ sɛ ɔbɛda ahɔhoyɛ adi akyerɛ Kristofo a wotutu akwan no. Ɔbɔɔ mmɔden mpo sɛ obesiw afoforo kwan sɛ ɔremma wɔnna ahɔhoyɛ adi.—3 Yoh. 9, 10.\nSɛ na Diotrefe pɛ sɛ ogye ahɔho mpo a, akyinnye biara nni ho sɛ, na Kristofo anokwafo ani rennye ho sɛ wɔbɛkɔ akɔsoɛ no. Ná Diotrefe pɛ sɛ odi kan wɔ asafo no mu, na na onnye biribiara mfi Yohane hɔ obu so. Afei nso, na ɔrekeka ɔsomafo no ne afoforo ho nsɛmmɔne. Ɛwom sɛ Yohane amfrɛ Diotrefe ɔkyerɛkyerɛfo ɔtorofo de, nanso na Diotrefe resɔre tia tumi a ɔsomafo no wɔ. Edin a na Diotrefe pɛ sɛ ogye ne ne subammɔne no ma ɛbɛdaa adi sɛ ɔnyɛ ɔnokwafo. Diotrefe asɛm no ma yehu sɛnea nnipa a wɔpɛ anuonyam na wɔyɛ ahantan tumi de mpaapaemu ba asafo no mu. Enti Yohane kaa asɛm bi kyerɛɛ Gaio, na saa asɛm no fa yɛn nso ho. Ɔkae sɛ: “Nhwɛ bɔne nsua.”—3 Yoh. 11.\nADE TITIRIW NTI A ƐSƐ SƐ YƐYƐ PAPA\nYohane kaa Kristoni bi a na ɔnte sɛ Diotrefe ho asɛm sɛ ɔyɛ nhwɛso pa. Ná wɔfrɛ no Demetrio. Yohane kyerɛwee sɛ: “Demetrio de, wɔn nyinaa . . . adi ne ho adanse. Nokwasɛm ni, yɛn nso yedi adanse, na wunim sɛ adanse a yedi no yɛ nokware.” (3 Yoh. 12) Ɛbɛyɛ sɛ na Demetrio hia Gaio mmoa. Na ebetumi aba sɛ Yohane Nhoma a Ɛto so Abiɛsa no na ɔsomafo no de kaa Gaio ho asɛm kyerɛɛ Demetrio na ɔde kamfoo Gaio kyerɛɛ Demetrio. Ebia Demetrio ankasa mpo na ɔsomafo no de krataa no maa no sɛ ɔmfa nkɔma Gaio. Esiane sɛ na Demetrio ka wɔn a Yohane soma wɔn no ho anaasɛ ebia na ɔyɛ ɔhwɛfo kwantufo nti, ɛbɛyɛ sɛ ɔkaa asɛm bi de hyɛɛ nea na Yohane akyerɛw no mu den.\nAdɛn nti na Yohane ka kyerɛɛ Gaio sɛ ɔnkɔ so nna ahɔhoyɛ adi bere mpo a na ɔreyɛ saa dedaw? So Yohane hui sɛ ehia sɛ ɔboa Gaio ma onya akokoduru kɛse anaa? Ná Diotrefe rebɔ mmɔden sɛ obetu Kristofo a na wɔda ahɔhoyɛ adi no afi asafo no mu. Enti yemmisa sɛ, na ɛno ama ɔsomafo no suro sɛ anhwɛ a na Gaio atwentwɛn ne nan ase sɛ ɔbɛda ahɔhoyɛ adi anaa? Sɛnea na ɛte biara no, Yohane kaa Gaio koma too ne yam, na ɔka kyerɛɛ no sɛ: “Nea ɔyɛ papa no fi Onyankopɔn.” (3 Yoh. 11) Wei yɛ ade titiriw paa a enti ɛsɛ sɛ yɛyɛ papa, na yɛkɔ so yɛ saa bere nyinaa.\nYemmisa sɛ, krataa a Yohane kyerɛwee no hyɛɛ Gaio nkuran ma ɔkɔɔ so daa ahɔhoyɛ adi anaa? Esiane sɛ wɔde Yohane Nhoma a Ɛto so Abiɛsa no kaa Bible mu nhoma ahorow no ho sɛnea ɛbɛyɛ a ɛbɛhyɛ afoforo nkuran ama ‘wɔasua papayɛ’ nti, yebetumi aka sɛ ɛhyɛɛ Gaio nkuran.\nASUADE AHOROW A ƐWƆ YOHANE NHOMA A ƐTO SO ABIƐSA MU\nYennim yɛn nua dɔfo Gaio a ɔtenaa ase tete no ho nsɛm foforo biara ka nea yɛaka yi ho. Nanso, n’asetena mu nsɛm kakra a yɛahu no betumi ama yɛanya asuade bi.\nDɛn na yebetumi ayɛ de akyerɛ sɛ yɛn ‘ani gye ahɔhoyɛ ho’?\nNea edi kan, anokwafo bi a na wɔwɔ ɔpɛ sɛ wobetwa kwan akɔkyerɛkyerɛ nokware no na wɔboaa yɛn mu dodow no ara ma yenyaa nokware no ho nimdeɛ. Ɛwom, ɛnyɛ Kristofo asafo a ɛwɔ hɔ nnɛ no mufo nyinaa na wotwa kwantenten kɔka asɛmpa no. Nanso, sɛnea Gaio yɛe no, yɛn nso yebetumi apɛ kwan bi a yɛbɛfa so aboa wɔn a wotutu akwan te sɛ ɔmansin sohwɛfo ne ne yere, na yɛahyɛ wɔn nkuran. Anaa yebetumi aboa anuanom mmarima ne mmea a wotu kɔtena mmeae a wohia Ahenni adawurubɔfo pii wɔ yɛn man mu, anaa amannɔne no mpo. Enti, momma yɛn “ani nnye ahɔhoyɛ ho.”—Rom. 12:13; 1 Tim. 5:9, 10.\nNea ɛto so mmienu, sɛ ɛwom ara na obi sɔre tia wɔn a wɔwɔ tumi wɔ asafo ahorow a ɛwɔ hɔ nnɛ mu no a, ɛnsɛ sɛ ɛyɛ yɛn nwonwa. Ebinom annye tumi a na Yohane wɔ no antom. Saa ara nso na ebinom annye tumi a na ɔsomafo Paulo wɔ antom. (2 Kor. 10:7-12; 12:11-13) Ɛnde, yemmisa sɛ, sɛ yehyia nsɛnnennen bi a ɛte saa fi asafo no mufo binom hɔ a, dɛn na ɛsɛ sɛ yɛyɛ? Paulo tuu Timoteo fo sɛ: “Ɛnsɛ sɛ Awurade akoa ko, na mmom ɛsɛ sɛ odwo ma nnipa nyinaa, otumi kyerɛkyerɛ, ɔhyɛ ne ho so wɔ bɔne ho, ɔde odwo kasa kyerɛ wɔn a wɔtew atua.” Sɛ afoforo hyɛ yɛn abufuw mpo na yɛkɔ so da odwo adi a, ebetumi ama wɔn a wɔkasa tia yɛn no bi de nkakrankakra asesa wɔn suban. Sɛ wɔyɛ saa a, ebia Yehowa “bɛma wɔn adwensakra akɔ nokware no ho nimdeɛ a edi mũ mu.”—2 Tim. 2:24, 25.\nNea ɛto so mmiɛnsa, yɛn mfɛfo Kristofo a wɔde nokwaredi resom Yehowa ɛmfa ho ɔsɔretia a wɔrehyia nyinaa no, ɛsɛ sɛ yegye wɔn tom na yɛkamfo wɔn wɔ nokware a wɔredi no ho. Akyinnye biara nni ho sɛ, ɔsomafo Yohane hyɛɛ Gaio nkuran, na ɔma onyaa awerɛhyem sɛ ɔreyɛ nea ɛteɛ. Ɛnnɛ nso, ɛsɛ sɛ asafo mu mpanyimfo suasua Yohane nhwɛso no, na wɔhyɛ wɔn nuanom mmarima ne mmea nkuran na ‘wɔammotow.’—Yes. 40:31; 1 Tes. 5:11.\nWɔ Hela Kyerɛwnsɛm no mu no, nsɛmfua 219 pɛ na ɛwɔ krataa a ɔsomafo Yohane kyerɛw kɔmaa Gaio no mu. Ɛno ne Bible mu nhoma a ɛyɛ tia koraa. Nanso, ɛso wɔ mfaso paa ma Kristofo a wɔwɔ hɔ nnɛ.


‘Minim sɛ Owusɔre Mu Ɔbɛsɔre’—Yohane 11:24 | Adesua\nKENKAN WƆ Afrikaans Albanian Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Yɛn adamfo Lasaro ada, na merekɔ hɔ akonyan no.”—YOH. 11:11.\nNNWOM: 142, 129\nBible mu nsɛm bɛn na ɛmaa Marta nyaa ahotoso sɛ owusɔre no bɛba?\nYɛbɛyɛ dɛn agye adi sɛ daakye owusɔre bɛba?\nSɛnea na Marta hwɛ kwan no, anigyesɛm bɛn na wo nso worehwɛ kwan?\n1. Dɛn na na Marta gye di sɛ ne nuabarima no benya? (Hwɛ mfonini a ɛwɔ adesua yi mfiase no.)\nMARTA yɛ Yesu suani ne n’adamfo paa; na Marta redi awerɛhow. Ná Marta nuabarima Lasaro awu. Biribi wɔ hɔ a na ebetumi akyekye ne werɛ anaa? Aane. Yesu maa no awerɛhyem sɛ: “Wo nua no bɛsɔre.” Ɛwom, ebia ɛno antumi anyi Marta awerɛhow no amfi hɔ koraa, nanso ogyee asɛm a Yesu kae no dii. Marta kae sɛ: “Minim sɛ owusɔre mu, da a etwa to no, ɔbɛsɔre.” (Yoh. 11:20-24) Ná ogye di paa sɛ daakye owusɔre bɛba. Afei Yesu yɛɛ anwonwade bi. Ɔsan de Lasaro baa nkwa mu saa da no ara.\n2. Gyidi a na Marta wɔ no, adɛn nti na wopɛ sɛ wunya bi?\n2 Yenni biribiara a yebegyina so ahwɛ kwan sɛ Yesu anaa n’Agya bɛyɛ anwonwade bi a ɛte saa ama yɛn nnɛ. Nanso sɛnea na Marta gye di paa sɛ daakye owusɔre bɛba no, wo nso wugye di paa sɛ wobenyan wo dɔfo bi daakye? Ebia wo kunu anaa wo yere, wo papa, anaa wo nana bi a wodɔ no awu. Anaasɛ ebia woredi wo ba a wawu ho awerɛhow. W’ani agyina sɛ wobɛyɛ wo dɔfo no awaawaa atuu, na wo ne no abɔ nkɔmmɔ aserew. Anigyesɛm ne sɛ sɛnea Marta kae no, wo nso wubetumi aka paa sɛ, ‘Minim sɛ owusɔre mu, me dɔfo no bɛba.’ Nanso ɛyɛ papa sɛ Kristoni biara susuw nea enti a ogye di paa sɛ owusɔre no bɛba ho.\n3, 4. Ná Yesu nyanee awufo bi nkyɛe. Adɛn nti na yebetumi aka sɛ ɛhyɛɛ gyidi a na Marta wɔ wɔ owusɔre no mu den?\n3 Ná Marta te bɛn Yerusalem, enti ɛbɛyɛ sɛ bere a Yesu nyanee okunafo bi ba wɔ Nain kurotia wɔ Galilea no, Marta anhu. Nanso ebia ɔtee ho asɛm. Saa ara na ɛbɛyɛ sɛ Yairo babea a Yesu nyanee no baa nkwa mu no nso, ɔtee ho asɛm. Nkurɔfo a na wɔwɔ abeawa no fie deɛ, na “wonim sɛ wawu.” Nanso Yesu soo abeawa a wawu no nsa kae sɛ: “Abeawa, sɔre!” Amonom hɔ ara abeawa no sɔree. (Luka 7:11-17; 8:41, 42, 49-55) Ná Marta ne ne nuabea Maria nyinaa nim sɛ Yesu betumi asa ayarefo yare. Ɛno nti wɔn adwene yɛɛ wɔn sɛ, sɛ Yesu wɔ hɔ a, anka Lasaro anwu. Nanso afei a na Yesu adamfo a ɔdɔ no awu no, na dɛn na Marta hwɛ kwan? Hyɛ no nsow sɛ Marta kae sɛ Lasaro bɛba nkwa mu daakye, “da a etwa to no.” Dɛn na ɛma onyaa gyidi a ɛte saa? Wo nso, adɛn nti na wubetumi agye adi paa sɛ daakye w’adɔfo a wɔawuwu betumi anya owusɔre?\n4 Sɛ wugye di sɛ owusɔre bɛba a, ɛyɛ ne kwan so. Yebesusuw nea enti a wugye di no bi ho, na ebia wubehu sɛ Onyankopɔn Asɛm no ka owusɔre ho asɛm bi a wonnwenee ho saa da. Woyɛ saa a, gyidi a wowɔ sɛ daakye wobɛsan ahu w’adɔfo a wɔawuwu no, ɛbɛhyɛ mu den.\nNSƐM A ESISII A ƐMA YENYA ANIDASO!\n5. Dɛn na ɛmaa Marta nyaa gyidi sɛ Lasaro benya owusɔre?\n5 Kae sɛ Marta anka sɛ: ‘Mehwɛ kwan sɛ me nua no bɛsɔre.’ Mmom ɔkae sɛ: ‘Minim sɛ ɔbɛsɔre.’ Ná ebinom asɔre afi awufo mu ansa na Yesu rehyɛ ne som adwuma ase, na ɛbɛyɛ sɛ na Marta ate ho asɛm. Ɛno na ɛmaa Marta gyee owusɔre no dii. Bere a ɔyɛ ababaa no, osuaa ho ade wɔ fie ne hyiadan mu. Yɛrebɛhwɛ owusɔre mmiɛnsa bi a na wɔaka ho asɛm wɔ Kyerɛwnsɛm no mu.\n6. Anwonwade soronko bɛn na Elia yɛe, na ɛfa Marta ho sɛn?\n6 Owusɔre a edi kan no sii bere a Onyankopɔn maa Elia tumi ma ɔyɛɛ anwonwade ahorow no. Ɔbea kunafo hiani bi yɛɛ odiyifo Elia hɔho; na ɔbea no fi Foinike kurow Sarefat a ɛda mpoano wɔ Israel atifi. Afei Onyankopɔn yɛɛ anwonwade maa ɔbea no; wamma ɔbea no esiam ne ne ngo ansa. Wei nti, ɔkɔm ankum ɔbea no ne ne ba no. (1 Ahe. 17:8-16) Akyiri yi, ɔbea no ba no yare wui. Nanso Elia boaa no. Elia de ne nsa kaa amu no, na ɔbɔɔ mpae sɛ: “Nyankopɔn, mesrɛ wo, ma abofra yi kra nsan mmra ne mu.” Na ɛbaa saa! Onyankopɔn tiee Elia, na abofra no san baa nkwa mu. Ɛno ne owusɔre a edi kan a Bible ka ho asɛm. (Kenkan 1 Ahene 17:17-24.) Ɛnyɛ dɛn ara na Marta ate anwonwasɛm a ɛte saa no ho asɛm.\n7, 8. (a) Ka nea Elisa yɛe de kyekyee ɔbea bi a na ɔredi awerɛhow werɛ. (b) Anwonwade a Elisa yɛe no, dɛn na ɛma yehu fa Yehowa ho?\n7 Owusɔre a ɛto so mmienu a Kyerɛwnsɛm no ka ho asɛm no, Elisa a obesii Elia ananmu no na onyanee owufo no. Ɔbea nuonyamfo bi a ɔyɛ Israelni a ɔwɔ Sunem som Elisa hɔho paa. Ná ɔbea no nni ba, na na ne kunu nso ani afi. Nanso Onyankopɔn nam odiyifo no so hyiraa ɔbea no ne ne kunu ma wɔwoo ɔbabarima. Mfe bi akyi no, abarimaa no wui. Wo deɛ, hwɛ sɛnea ne maame werɛ bɛhow afa! Ɔbea no kunu maa no kwan ma ɔkɔɔ Elisa nkyɛn wɔ Bepɔw Karmel so; otwaa kwan kilomita 30 (akwansin 19). Odiyifo no somaa ne somfo Gehasi sɛ onni kan nkɔ Sunem. Gehasi kɔe no, wantumi annyan abofra a wawu no. Akyiri yi, ɔbea a na ne werɛ ahow no ne Elisa beduu hɔ.—2 Ahe. 4:8-31.\n8 Bere a Elisa duu fie hɔ wɔ Sunem no, ɔkɔɔ amu no ho, na ɔbɔɔ mpae. Anwonwasɛm bi sii; abarimaa a wawu no sɔree. Bere a maame no huu ne ba a wanyan no, n’ani gyei paa! (Kenkan 2 Ahene 4:32-37.) Ɛbɛyɛ sɛ ɔkaee mpae a Hanah bɔe bere bi no. Ná Hanah repɛ ba nanso na awo no mma. Bere a ɔwoo Samuel na ɔde no kɔɔ ntamadan no mu sɛ ɔnkɔsom no, ɔbɔɔ mpae sɛ: “Yehowa na . . . ɔma nnipa sian kɔ Adamoa mu, na ɔma wofi hɔ ba,” anaa wɔsɔre ba. (1 Sam. 2:6) Yehu pefee sɛ Onyankopɔn maa abarimaa no sɔre fii awufo mu wɔ Sunem; wei kyerɛ sɛ Onyankopɔn wɔ tumi a ɔde benyan awufo.\n9. Sɛ yɛhwɛ owusɔre a ɛto so mmiɛnsa a Bible ka ho asɛm no a, Elisa ho ba mu sɛn?\n9 Anwonwasɛm foforo bi nso sii a na Elisa ho wom. Bere a ɔsomee sɛ odiyifo bɛboro mfe 50 no, ‘ɔyaree yare a ɛde no bɛkɔ owu mu.’ Akyiri yi, Elisa wui ma ɛkaa ne nnompe. Atamfo bi baa Israel asase so saa bere no. Da bi, na Israelfo bi rekosie ɔbarima bi. Wɔnkɔhwɛ a, atamfo yi na wɔreba wɔn so yi. Ná wɔn ho pere wɔn sɛ wobeguan afi atamfo no anim, enti wɔtow ɔbarima a wawu no too Elisa damoa anaa ɔboda a ne nnompe gu mu no mu. Bible ka sɛ: “Bere a ɔbarima no amu kaa Elisa nnompe no, ɛhɔ ara na ɔbaa nkwa mu, na ɔsɔre gyinaa ne nan so.” (2 Ahe. 13:14, 20, 21) Hwɛ sɛnea saa owusɔre no ho asɛm bɛka Marta koma! Anokwa, Onyankopɔn wɔ owu so tumi. Wo nso, dwinnwen saa asɛm no ho. Ɛbɛma woagye adi sɛ Onyankopɔn tumi sõ, na enni ano.\nNSƐM A ESISII ASOMAFO NO BERE SO\n10. Dɛn na Petro yɛe de boaa Kristoni bea bi a na wawu?\n10 Yɛhwɛ Kristofo Hela Kyerɛwnsɛm no mu nso a, yehu sɛ Onyankopɔn nyanee awufo bere a n’ananmusifo wɔ hɔ. Emu bi ne okunafo bi ba a Yesu nyanee no wɔ Nain kurotia ne Yairo babea a onyanee no wɔ fie no. Ɔsomafo Petro nso nyanee Kristoni bea bi a na wawu; ne din de Dorka (Tabita). Petro kɔɔ baabi a na wɔde Dorka ato retwɛn akosie no no, na okogyinaa amu no ho bɔɔ mpae. Afei ɔkae sɛ: “Tabita, sɔre!” Ɛhɔ ara na ɔsɔree “a ɔwɔ nkwa mu,” na Petro de no maa ne nuanom Kristofo. Nea esii no, obiara antumi annye ho kyim, na ɛmaa nnipa “bebree begyee Awurade dii.” Ná asuafo foforo yi betumi adi Awurade ho adanse akyerɛ nkurɔfo na wɔama wɔahu nso sɛ Yehowa tumi nyan awufo.—Aso. 9:36-42.\n11. Dɛn na oduruyɛfo Luka kae sɛ ɛtoo aberante bi, na sɛn na ɛkaa afoforo?\n11 Ebinom nso de wɔn ani huu owusɔre foforo. Bere bi, na ɔsomafo Paulo ne nkurɔfo ahyiam wɔ abansoro dan bi mu wɔ Troa. Turkey atifi fam atɔe ɛnna kan no na wɔfrɛ no Troa no. Paulo kasae araa kosii anadwo dasum. Ná aberante bi a wɔfrɛ no Eutiko te mfɛnsere ano retie asɛm no. Nanso ɔtɔɔ nko dae, na ofii abansoro dan a ɛto so mmiɛnsa no so bɛhwee fam. Ebia oduruyɛfo Luka na odii kan kɔɔ Eutiko nkyɛn kɔhwɛɛ nea ayɛ no: Ná ɛnyɛ sɛ Eutiko apira atɔre mum, mmom na wawu! Paulo si kɔɔ fam kobutuw amu no so, na afei ɔkaa asɛm bi ma ɛyɛɛ obiara nwonwa. Ɔkae sɛ: “Ne kra wɔ ne mu.” Wo deɛ, hwɛ sɛnea ɛbɛka wɔn a wɔde wɔn ani hui no koma paa! Esiane sɛ na wonim sɛ aberante no awu na afei wanya owusɔre nti, “wɔn werɛ kyekye boroo so.”—Aso. 20:7-12.\nANIDASO A EDI MŨ\n12, 13. Sɛ yɛhwɛ owusɔre a yɛaka ho asɛm no a, nsɛmmisa bɛn na ɛsɛ sɛ yesusuw ho?\n12 Owusɔre a yɛaka ho asɛm no, ebetumi ama woanya gyidi a na Marta wɔ no bi. Ɛbɛma yɛanya awerɛhyem sɛ yɛn Nyankopɔn ne yɛn Nkwamafo no wɔ tumi a ɔde benyan obi a wawu. Ɛyɛ nwonwa sɛ bere a Yehowa reyɛ saa anwonwade no mu biara no, na Onyankopɔn somfo nokwafo bi te sɛ Elia, Yesu, anaa Petro wɔ hɔ. Na wɔn a wowui wɔ mmere foforo mu nso ɛ? Dɛn na yebetumi aka afa wɔn ho? Yɛhwɛ abakɔsɛm mu a, ɛnyɛ bere nyinaa na Onyankopɔn nyanee awufo. Ɛnde yemmisa sɛ, na mmarima ne mmea anokwafo betumi ahwɛ kwan sɛ Onyankopɔn benyan awufo daakye? Ná wobetumi anya ahotoso a Marta nyae no bi anaa? Marta de ahotoso kae sɛ: “Minim sɛ owusɔre mu, da a etwa to no, [me nua no bɛsɔre].” Dɛn na ɛmaa Marta nyaa saa gyidi no, na adɛn nti na wo nso wubetumi agye adi?\n13 Kyerɛwtohɔ pii wɔ Onyankopɔn Asɛm mu a ɛma yehu sɛ na Yehowa asomfo anokwafo nim sɛ daakye owusɔre bɛba. Momma yensusuw emu bi ho.\n14. Owusɔre ho ade bɛn na yebetumi asua afi Abraham asɛm no mu?\n14 Ná Abraham atwɛn bere tenten sɛ obenya ɔba. Nanso wo de hwɛ nea Onyankopɔn ka kyerɛɛ Abraham sɛ ɔnyɛ Isak. Yehowa kae sɛ: “Mesrɛ wo, fa wo ba koro a wodɔ no, Isak . . . kɔbɔ ɔhyew afɔre.” (Gen. 22:2) Wohwɛ a, bere a Abraham tee saa ahyɛde no, ɛkaa no sɛn? Ná Yehowa ahyɛ bɔ sɛ Abraham asefo so na ɔnam behyira aman nyinaa. (Gen. 13:14-16; 18:18; Rom. 4:17, 18) Afei nso, Yehowa kae sɛ nhyira no “nam Isak so” na ɛbɛba. (Gen. 21:12) Nanso sɛ Abraham de Isak bɔɔ afɔre a, anka ɛbɛyɛ dɛn na nhyira no aba? Onyankopɔn honhom maa Paulo kyerɛkyerɛɛ mu sɛ na Abraham gye di sɛ Onyankopɔn betumi anyan Isak afi awufo mu. (Kenkan Hebrifo 11:17-19.) Bible nka sɛ na Abraham susuw sɛ, sɛ otie Onyankopɔn a, nnɔnhwerew bi akyi, ɛda a edi hɔ, anaa nnawɔtwe akyi no, Isak bɛsan aba nkwa mu. Ná Abraham rentumi nhu bere ko a wobenyan ne ba no aba nkwa mu bio. Nanso na ɔwɔ ahotoso sɛ Yehowa benyan Isak.\n15. Anidaso bɛn na na ɔnokwafo Hiob wɔ?\n15 Ɔnokwafo Hiob nso, na ɔhwɛ kwan sɛ daakye owusɔre bɛba. Ná onim sɛ dua mpo sɛ wotwa a, ɛbɛsan afefɛw bio na ayɛ sɛ dua foforo. Nanso ɛnyɛ saa na onipa te. (Hiob 14:7-12; 19:25-27) Sɛ onipa wu a, ɔno ankasa rentumi nsɔre mfi adamoa mu mmɛtena ase bio. (2 Sam. 12:23; Dw. 89:48) Ɛwom, ɛno nkyerɛ sɛ na Onyankopɔn rentumi nyan obi a wawu. Nokwasɛm ne sɛ, na Hiob gye di sɛ, sɛ Yehowa bere sõ a, ɔbɛkae no. (Kenkan Hiob 14:13-15.) Ná Hiob nnim bere pɔtee a wei besi daakye. Ne nyinaa akyi no, na Hiob gye di paa sɛ Onii a ɔbɔɔ nnipa no betumi akae no na wanyan no aba nkwa mu.\n16. Asɛm a ɛhyɛ nkuran bɛn na ɔbɔfo bi ka kyerɛɛ Daniel?\n16 Daniel yɛ ɔnokwafo foforo a Hebri Kyerɛwnsɛm no ka ne ho asɛm. Ɔde nokwaredi som Onyankopɔn mfe pii, na Yehowa boaa no. Bere bi, ɔbɔfo bi kae sɛ Daniel yɛ ‘ɔbarima a wɔpɛ n’asɛm paa.’ Ɔbɔfo no ka kyerɛɛ no sɛ “asomdwoe nka wo” na “yɛ den.”—Dan. 9:22, 23; 10:11, 18, 19.\n17, 18. Ɛbɔ bɛn na Yehowa hyɛɛ Daniel sɛ obenya daakye?\n17 Ná aka kakra ma Daniel adi mfe 100, na na ne nkwa reyɛ aba awiei. Ɛnyɛ dɛn ara na obedwen nea ɛbɛto no daakye ho. Yemmisa sɛ, enti Daniel bɛtena ase bio? Aane, ɔbɛtena ase dodo! Daniel nhoma no awiei no, Onyankopɔn maa no awerɛhyem sɛ: “Wo de, kɔ kodu awiei; wobɛhome.” (Dan. 12:13) Ná Daniel a wabɔ akwakoraa no nim sɛ awufo regye wɔn ahome, na “adwene ne nimdeɛ ne nyansa biara nni Adamoa mu.” Ná ɛrenkyɛ na Daniel akɔ hɔ bi. (Ɔsɛnk. 9:10) Nanso na ɛnyɛ n’awiei ara ne no. Yehowa hyɛɛ no bɔ sɛ obenya daakye papa bi.\n18 Ɔbɔfo no toaa so ka kyerɛɛ odiyifo Daniel sɛ: ‘Wobɛsɔre abenya wo kyɛfa, nna no awiei.’ Wankyerɛ Daniel da pɔtee anaa bere tenten a ebedi ansa na saa bɔhyɛ no abam. Ná Daniel nim sɛ obewu na wakogye n’ahome. Nanso bere a ɔbɔfo no kae sɛ Daniel ‘bɛsɔre abenya ne kyɛfa’ daakye no, na ɔrehyɛ ne bɔ sɛ daakye obenya owusɔre. Ná saa asɛm yi besi bere tenteenten wɔ ne wu akyi. Ná ɛno bɛba wɔ “nna no awiei.” Jerusalem Bible no kyerɛ saa ɛbɔ a Yehowa hyɛɛ Daniel no ase sɛ: “Wobɛsɔre abenya wo kyɛfa awiei bere no.”\nNá Marta gye di sɛ owusɔre bɛba; wo nso wubetumi anya saa gyidi no bi (Hwɛ nkyekyɛm 19, 20)\n19, 20. (a) Nsɛm a yɛasusuw ho nyinaa yi, ɛfa asɛm a Marta ka kyerɛɛ Yesu no ho sɛn? (b) Dɛn bio na yebesusuw ho?\n19 Sɛ na Marta gye di sɛ “owusɔre mu, da a etwa to no,” ne nuabarima nokwafo Lasaro ‘bɛsɔre’ a, na ɔwɔ nnyinaso pa. Yehowa hyɛɛ Daniel bɔ, na Marta nso maa Yesu mmuae a ɛkyerɛ sɛ na ogye di paa sɛ owusɔre bɛba. Ɛsɛ sɛ saa nsɛm yi ma Kristofo nya awerɛhyem sɛ owusɔre bɛba.\n20 Yɛahu sɛ nsɛm a esisii tete no di adanse sɛ owusɔre bɛba, kyerɛ sɛ, wɔbɛsan de awufo aba nkwa mu bio. Afei nso, mmarima ne mmea a wɔsom Onyankopɔn no hwɛɛ kwan sɛ owusɔre bi bɛba daakye. Sɛ wɔhyɛ owusɔre ho bɔ na ɛkyɛ sɛ dɛn ara mpo a, biribi wɔ hɔ a ɛkyerɛ sɛ ebetumi abam anaa? Sɛ saa a, ɛbɛma yɛanya biribi foforo agyina so ahwɛ kwan sɛ owusɔre bɛba daakye sɛnea na Marta hwɛ kwan no. Nanso bere bɛn na saa asɛm yi besi? Yebesusuw saa nsɛm yi ho wɔ adesua a edi hɔ no mu.


Onyankopɔn kaa wɔn anim (1-6)\nNá ahyiae ntamadan no wɔ asoɛe no akyi (7-11)\nMose srɛe sɛ Yehowa mma onhu n’anuonyam (12-23)\n33 Afei Yehowa ka kyerɛɛ Mose sɛ: “Asaase a mekaa Abraham, Isak, ne Yakob ntam sɛ, ‘W’asefo* na mede bɛma wɔn’+ no, kɔfa nnipa a wudii wɔn anim fii Egypt asaase so no, na munsim nkɔ hɔ. 2 Mɛma me bɔfo adi w’anim+ akotu Kaananfo, Amorifo, Hitifo, Perisifo, Hiwifo, ne Yebusifo afi asaase no so.+ 3 Monkɔ asaase a nufusu ne ɛwo abu so wɔ so+ no so, na esiane sɛ mo aso yɛ den*+ nti, me de, me ne mo renkɔ, efisɛ anhwɛ a na makunkum mo ɔkwan no so.”+ 4 Bere a ɔman no tee nsɛm a ano yɛ den saa no, wofii ase dii abooboo, na wɔn mu baako mpo anhyɛ agude. 5 Yehowa ka kyerɛɛ Mose sɛ: “Ka kyerɛ Israelfo no sɛ, ‘Moyɛ ɔman a mo aso yɛ den.*+ Sɛ moanhwɛ yiye a, mɛba mo mu prɛko pɛ abɛsɛe mo nyinaa.+ Enti munnyae agude no hyɛ nkosi sɛ mehu nea mɛyɛ mo.’” 6 Ɛno nti efi Horeb Bepɔw ho rekɔ no, Israelfo anhyɛ agude bio.* 7 Afei Mose tew ne ho kosii ntamadan wɔ asoɛe no akyi, na ɔfrɛɛ no ahyiae ntamadan. Enti sɛ obi pɛ sɛ obisa Yehowa hɔ biribi a,+ ahyiae ntamadan a ɛwɔ asoɛe no akyi no, ɛhɔ na ɔkɔ. 8 Bere biara a Mose befi adi sɛ ɔrekɔ ntamadan no mu no, nkurɔfo no mu biara sɔre gyina hɔ, na wogyinagyina wɔn ntamadan anim hwɛ Mose atiko kosi sɛ obewura ntamadan no mu. 9 Sɛ Mose nya wura ntamadan no mu pɛ a, omununkum dum+ no sian ba ntamadan no ano; saa bere no na Onyankopɔn ne Mose kasa.+ 10 Sɛ nkurɔfo no nyinaa hu omununkum dum no sɛ ɛwɔ ntamadan no ano a, wɔn mu biara sɔre bɔ ne mu ase wɔ ne ntamadan ano. 11 Yehowa ne Mose kasae anim ne anim+ te sɛ nea obi ne ne yɔnko nipa kasa. Na sɛ ɔsan kɔ asoɛe hɔ a, ne somfo+ Yosua+ a ɔyɛ Nun ba no de, omfi ntamadan no mu. 12 Afei Mose ka kyerɛɛ Yehowa sɛ: “Woaka akyerɛ me sɛ, ‘Di nkurɔfo yi anim,’ nanso wonkyerɛɛ me nea me ne no bɛkɔ. Wokae bio sɛ, ‘Mede wo din nim wo,* na woanya m’anim dom nso.’ 13 Mesrɛ wo, sɛ manya w’anim dom a, ɛnde ma minhu w’akwan,+ sɛnea ɛbɛyɛ a mehu wo yiye, na makɔ so anya w’anim dom. Kae nso sɛ ɔman yi yɛ wo man.”+ 14 Enti ɔkae sɛ: “M’ankasa me* ne wo bɛkɔ,+ na mɛma woahome.”+ 15 Ɛnna Mose ka kyerɛɛ no sɛ: “Sɛ w’ankasa wo* ne yɛn renkɔ a, ɛnde mma yemmfi ha. 16 Sɛ wo ne yɛn ankɔ a, ɛbɛyɛ dɛn na nkurɔfo ahu sɛ me ne wo man anya w’anim dom?+ Ɛnyɛ eyi na ɛbɛma me ne wo man ayɛ soronko wɔ asaase so aman nyinaa ho?”+ 17 Yehowa ka kyerɛɛ Mose sɛ: “Nea woabisa no nso mɛyɛ, efisɛ woanya m’anim dom, na mede wo din nim wo.” 18 Ɛnna ɔno nso kae sɛ: “Mesrɛ wo, ma minhu w’anuonyam.” 19 Onyankopɔn kae sɛ: “Metwam wɔ w’anim, na mɛma woahu me papayɛ nyinaa, na mɛbɔ me din Yehowa no+ wɔ w’anim. Na nea mepɛ sɛ mihu no mmɔbɔ no, ɔno na mehu no mmɔbɔ, na nea mepɛ sɛ me yam hyehye me ma no no, ɔno na me yam bɛhyehye me ama no.”+ 20 Ɔtoaa n’asɛm no so sɛ: “Worentumi nhu m’anim, efisɛ onipa biara renhu m’anim nnya nkwa.” 21 Yehowa kae bio sɛ: “Baabi wɔ me nkyɛn ha; begyina ɔbotan yi so. 22 Sɛ m’anuonyam retwam a, mede wo bɛhyɛ tokuru mu wɔ ɔbotan yi mu, na mede me nsa bɛkata wo so akosi sɛ metwam akɔ. 23 Ɛno akyi no, meyi me nsa, na wubehu m’akyi. Na m’anim de, worenhu.”+\n^ Anaa “moasen mo kɔn.”\n^ Anaa “ɔman a moasen mo kɔn.”\n^ Nt., “yiyii wɔn agude no.”\n^ Anaa “Mapaw wo.”\n^ Nt., “w’anim.”


Numeri 1 | Intanɛt So Bible| Wiase Foforɔ Nkyerɛaseɛ\n1 Bere a Israelfo fii Egypt no akyi afe a ɛto so abien, ɔsram a ɛto so abien no da a edi kan+ no, Yehowa ka kyerɛɛ Mose wɔ ahyiae ntamadan no mu+ wɔ Sinai+ sare so sɛ: 2 “Monkan+ Israelfo mmarima nyinaa mmiako mmiako, dodow a wɔwɔ abusuakuw biara mu ne dodow a wɔwɔ wɔn agyanom fie ne wɔn din. 3 Monkan mfi wɔn a wɔadi mfe aduonu so,+ obiara a obetumi akɔ ɔko wɔ Israel.+ Wo ne Aaron nkan wɔn sɛnea wɔn asafokuw te. 4 “Na ɛsɛ sɛ mmarima bi bɛka mo ho. Abusua biara benya ɔbarima biako, obi a ɔyɛ ɔpanyin wɔ n’agyanom fie.+ 5 Mmarima a wɔbɛka mo ho no din ni: Nea obegyina ama Ruben+ abusuakuw ne Sedeo ba Elisur;+ 6 Simeon+ abusuakuw: Surisadai ba Selumiel.+ 7 Yuda+ abusuakuw: Aminadab ba Naason.+ 8 Isakar+ abusuakuw: Suar ba Netanel.+ 9 Sebulon+ abusuakuw: Helon ba Eliab.+ 10 Yosef+ mma nso de ni: Efraim+ abusuakuw, Amihud ba Elisama. Manase+ abusuakuw, Pedasur ba Gamaliel. 11 Benyamin+ abusuakuw: Gideoni ba Abidan.+ 12 Dan+ abusuakuw: Amisadai ba Ahiesa.+ 13 Aser+ abusuakuw: Okran ba Pagiel.+ 14 Gad+ abusuakuw: Deuel+ ba Eliasaf.+ 15 Naftali+ abusuakuw: Enan ba Ahira.+ 16 Eyinom na wɔfrɛɛ wɔn wɔ asafo no mu, wɔn agyanom mmusua mu atitiriw.+ Wɔn na wɔdeda Israel mpempem ano.”+ 17 Afei Mose ne Aaron frɛɛ mmarima a wɔabobɔ wɔn din yi nyinaa. 18 Na ɔsram a ɛto so abien no da a edi kan no, wɔmaa Israel asafo nyinaa hyiae sɛnea wobehu nnipa dodow a wɔadi fi mfe aduonu+ a wɔwɔ abusua+ biara mu ne dodow a wɔwɔ wɔn agyanom fie ne wɔn din. 19 Na Mose kyerɛw wɔn din+ wɔ Sinai sare so sɛnea Yehowa hyɛɛ no no. 20 Wɔkan Israel ba panyin Ruben+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 21 Nnipa a wɔkyerɛw wɔn din wɔ Ruben abusuakuw mu no ano si mpem aduanan asia ne ahanum.+ 22 Wɔkan Simeon+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 23 Nnipa a wɔkyerɛw wɔn din wɔ Simeon abusuakuw mu no ano si mpem aduonum akron ne ahasa.+ 24 Wɔkan Gad+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 25 Nnipa a wɔkyerɛw wɔn din wɔ Gad abusuakuw+ mu no ano si mpem aduanan anum, ahansia aduonum.+ 26 Wɔkan Yuda+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 27 Nnipa a wɔkyerɛw wɔn din wɔ Yuda abusuakuw mu no ano si mpem aduɔson anan ne ahansia.+ 28 Wɔkan Isakar+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 29 Nnipa a wɔkyerɛw wɔn din wɔ Isakar abusuakuw mu no ano si mpem aduonum anan ne ahanan.+ 30 Wɔkan Sebulon+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 31 Nnipa a wɔkyerɛw wɔn din wɔ Sebulon abusuakuw mu no ano si mpem aduonum ason ne ahanan.+ 32 Afei wobeduu Yosef mma no asefo so: Wɔkan Efraim+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 33 Nnipa a wɔkyerɛw wɔn din wɔ Efraim abusuakuw+ mu no ano si mpem aduanan ne ahanum.+ 34 Wɔkan Manase+ nso asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 35 Nnipa a wɔkyerɛw wɔn din wɔ Manase abusuakuw mu no ano si mpem aduasa abien ne ahanu.+ 36 Wɔkan Benyamin+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 37 Nnipa a wɔkyerɛw wɔn din wɔ Benyamin abusuakuw mu no ano si mpem aduasa anum ne ahanan.+ 38 Wɔkan Dan+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 39 Nnipa a wɔkyerɛw wɔn din wɔ Dan abusuakuw mu no ano si mpem aduosia abien ne ahanson.+ 40 Wɔkan Aser+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 41 Nnipa a wɔkyerɛw wɔn din wɔ Aser abusuakuw mu no ano si mpem aduanan biako ne ahanum.+ 42 Wɔkan Naftali+ asefo ne wɔn mmusua ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko nyinaa, obiara din mmiako mmiako. 43 Nnipa a wɔkyerɛw wɔn din wɔ Naftali abusuakuw mu no ano si mpem aduonum abiɛsa ne ahanan.+ 44 Eyinom na Mose ne Aaron ne Israelfo atitiriw dumien no kan wɔn. Na atitiriw yi mu biara gyina hɔ ma n’agyanom fie. 45 Enti wɔkan Israelfo ne wɔn agyanom fie mmarima a wɔadi fi mfe aduonu, wɔn a wobetumi akɔ ɔko a wɔkyerɛw wɔn din nyinaa. 46 Nnipa a wɔkyerɛw wɔn din no nyinaa ano si mpem ahansia ne abiɛsa, ahanum aduonum.+ 47 Nanso Lewi abusuakuw+ ne wɔn agyanom fie de, wɔankan wɔn amfra wɔn.+ 48 Na Yehowa ka kyerɛɛ Mose sɛ: 49 “Lewi abusuakuw de, nkyerɛw wɔn din na nkan wɔn nka Israelfo a aka no ho.+ 50 Fa Adanse+ ntamadan no ne emu nneɛma nyinaa hyɛ Lewifo no nsa.+ Wɔn na wɔbɛsoa ntamadan no ne emu nneɛma nyinaa+ ayɛ hɔ adwuma,+ na wɔbɛtenatena ntamadan no ho ahyia.+ 51 Sɛ ehia sɛ mututu ntamadan no kɔ baabi foforo a, ɛsɛ sɛ Lewifo no na wotutu,+ na sɛ mokɔsoɛ baabi a, ɛsɛ sɛ Lewifo no na wosi ntamadan no. Onipahunu biara a ɔbɛba ho no, wonkum no.+ 52 “Na Israelfo no nsi wɔn ntamadan sɛnea obiara asafo te wɔ atenae a wɔde ama mmusua abiɛsa asafodɔm no.+ 53 Lewifo no mmɔ wɔn atenae wɔ Adanse ntamadan no ho na asɛmmɔne+ biara anto Israel asafo no. Wɔn de ne sɛ wɔbɛyɛ Adanse ntamadan no ho adwuma+ nyinaa.” 54 Na Israelfo yɛɛ nea Yehowa hyɛɛ Mose no nyinaa. Wɔyɛɛ saa pɛpɛɛpɛ.+


Hiob 3 | Intanɛt So Bible| Wiase Foforɔ Nkyerɛaseɛ\nHiob kae sɛ onyae a anka wɔanwo no (1-26)\nObisaa nea enti a ɔrehu amane (20, 21)\n3 Ɛno akyi na Hiob fii ase kasae, na ɔdomee da a wɔwoo no no.*+ 2 Hiob kae sɛ: 3 “Ma da a wɔwoo me no nyera,+Na ma anadwo a obi kae sɛ, ‘Wɔanyinsɛn ɔbabarima!’ no nso nyera. 4 Saa da no, ma ɛnyɛ sum. Ma ɔsoro Nyankopɔn no nyi n’adwene mfi so;Mma hann biara nnhyerɛn wɔ so. 5 Ma esum kabii* nnye mfa. Ma omununkum tumm nkata so. Ma ade biara a ɛma adekyee yɛ sum nhunahuna no. 6 Ma esum kabii nnye saa anadwo no mmɔ so;+Nna a ɛwɔ afe mu no redi ahurusi a, mma saa da no nnni ahurusi no bi,Na mma wɔnnkan mmfra bosome biara. 7 Meka si so! Ma saa anadwo no nyɛ obonin;Mma wɔnnte ahurusi dwom biara wom. 8 Ma wɔn a wɔdome ɛda nnome saa da no,Na ma wɔn a wotumi nyan Lewiatan*+ nnome saa da no. 9 Ma n’ahemanakye nsoromma nnuru sum;Ma ɛntwɛn adekyee hann, nanso mma hann no mmma,Mma ennhu anɔpa hann. 10 Efisɛ saa anadwo no antoto me maame yafunu apon mu,+Na ɛmaa m’ani hwɛɛ amanehunu.* 11 Adɛn nti koraa na wɔrewo me no, manwu? Adɛn nti koraa na mifi yafunu mu bɛtɔɔ hɔ no, manwu?+ 12 Adɛn nti na nkotodwe behyiaa me,Na minyaa nufu numii? 13 Anka saa bere yi mada ama me ho adwo me;+Anka mada regye m’ahome;+ 14 Anka me ne asaase so ahemfo ne wɔn afotufoA wɔkyekyee nkurow a ɛnnɛ asɛe pasaa no nyinaa* ada ama me ho adwo me. 15 Anaa anka me ne atitiriw a wɔwɔ sika kɔkɔɔ,Ne wɔn a dwetɛ ayɛ wɔn afi ma no ada regye m’ahome. 16 Na adɛn nti na wɔampɔn me ahintawee mu,Te sɛ mmofra a wɔanhu hann da? 17 Ɛhɔ na nnebɔneyɛfo mpo nyɛ gidigidi bio;Ɛhɔ na wɔn a wɔabrɛ rehome.+ 18 Ɛhɔ na nneduafo nyinaa te dwoodwoo;Wɔnte nea ɔhyɛ wɔn ma wɔyɛ adwuma no nne bio. 19 Ɛhɔ na nnipa akɛse ne nketewa nyinaa yɛ pɛ,+Ɛhɔ na akoa nhyɛ ne wura ase bio. 20 Adɛn nti na Onyankopɔn de hann ma nea ɔrehu amane,Na ɔde nkwa ma wɔn a wɔabotow?*+ 21 Adɛn nti na wɔtwɛn owu, nanso ɛmma?+ Wɔhwehwɛ no denneennen kyɛn agyapade a wɔde asie. 22 Saa nkurɔfo no, sɛ wonya ɔdamoa a, wodi ahurusi kɛse,Na wɔn ani gye boro so. 23 Adɛn nti na Onyankopɔn de hann ma ɔbarima a wayera kwan,Ɔbarima a Onyankopɔn aka no ahyɛ ban mu?+ 24 Ahomegu na abɛyɛ m’aduan,+Na m’awerɛhow+ ne me nisu tene sɛ nsu. 25 Efisɛ nea misuro no, ɛno na aba me so,Na nea ɛyɛ me hu no, ɛno na ato me. 26 Minni asomdwoe, minni ahotɔ, minnya ahomegye;Amanehunu nko ara.”\n^ Nt., “ɔdomee ne da.”\n^ Anaa “esum ne owu sunsuma.”\n^ Nkurɔfo fa no sɛ ɛyɛ ɔdɛnkyɛm anaa nsu mu aboa kɛse bi a ne ho yɛ den.\n^ Anaa “Na amfa amanehunu ansie m’ani.”\n^ Ebetumi nso akyerɛ, “A wɔkyekyee nkurow tenaa mu a seesei asɛe pasaa no.”\n^ Anaa “wɔn a wɔn kra redi awerɛhow.”